नीतीश कुमार ने प्रशांत किशोर को दी बड़ी जिम्मेदारी, JDU का राष्ट्रीय उपाध्यक्ष नियुक्त किया – Pileekhabar\nनीतीश कुमार ने प्रशांत किशोर को दी बड़ी जिम्मेदारी, JDU का राष्ट्रीय उपाध्यक्ष नियुक्त किया\nजनता दल यूनाइटेड ने प्रशांत किशोर को बड़ी जिम्मेदारी सौंपी है. पार्टी ने प्रशांत किशोर को राष्ट्रीय उपाध्यक्ष बनाया है. जदयू के प्रधान महासचिव केसी त्यागी ने इसकी जानकारी दी है और साथ ही उन्हें बधाई भी दी है. इसके साथ ही जदयू में नीतीश कुमार के बाद प्रशांत किशोर का कद सबसे बड़ा हो गया है. प्रशांत किशोर को इस बड़ी भूमिका मिलने के साथ ही यह तय हो गया है कि प्रशांत किशोर को नीतीश कुमार अपने बाद सबसे अहम भूमिका में रखना चाहते हैं. ज्ञात हो कि चुनावी रणनीतिकार प्रशांत किशोर ने अपनी चुनावी राजनीतिक पारी का आगाज करते हुए पिछले 17 सितंबर को जदयू ज्वाइन कर लिया था, तभी से कयास लग रहे थे कि उन्हें पार्टी में बड़ी जिम्मेदारी सौंपी जायेगी.\nजदयू के राष्ट्रीय अध्यक्ष नीतीश कुमार के साथ प्रशांत किशोर के अच्छे संबंध रहे हैं और शायद इसलिए प्रशांत जदयू में सहज भी हैं. प्रशांत किशोर ने हैदराबाद के इंडियन बिजनेस स्कूल में उन्होंने किसी भी तरह की दलगत राजनीति में आने से साफ इनकार कर दिया था. लेकिन, एक हफ्ते बाद ही प्रशांत किशोर ने जेडीयू का दामन थाम सभी को चौंका दिया था. नीतीश कुमार की जेडीयू में जो हैं वो नीतीश ही हैं. नीतीश का विश्वास प्राप्त करने के बाद प्रशांत किशोर के सामने पार्टी में कोई चुनौती नहीं है. जेडीयू के साथ जुड़ने के बाद प्रशांत ने एनडीए खेमे में अपनी मौजूदगी दर्ज करा ली है. आज से ठीक एक महीने पहले प्रशांत किशोर ने जेडीयू की सदस्यता ग्रहण की थी.16 सितंबर को प्रशांत किशोर राज्य कार्यकारिणी की बैठक में जेडीयू में शामिल हुए थे.\nPREVIOUS POST Previous post: टंडवा में दुर्गा पूजा के अवसर पर भक्तिमय हुआ माहौल, श्रद्धालुओं के आने से बढ़ी रौनक\nNEXT POST Next post: छापा के बाद नन-बैंकिंग कंपनी रेबनो के निवेशकों की बढ़ी चिंता


UP: पंजाब पुलिस की मदद से बरेली में पकड़ा गया क्रिकेटर सुरेश रैना के फूफा का कातिल police arrested cricketer suresh raina uncle accused from bareilly upns – News18 Hindi\nUP: पंजाब पुलिस की मदद से बरेली में पकड़ा गया क्रिकेटर सुरेश रैना के फूफा का कातिल\nपंजाब पुलिस की मदद से बरेली में पकड़ा गया क्रिकेटर सुरेश रैना के फूफा का कातिल\nबता दें कि 20 अगस्त 2020 की रात में सुरेश रैना (Suresh Raina) के फूफा की हत्या और डकैती की वारदात के बाद देशभर में यह घटना काफी चर्चित रही.\nLAST UPDATED : July 18, 2021, 19:11 IST\nबरेली. पंजाब जिला पठानकोट थाना शाहपुर कांडी निवासी क्रिकेटर सुरेश रैना (Suresh Raina) के फूफा अशोक कुमार की हत्या (Murder) करने वाले छैमार बाबू उर्फ छज्जू को बरेली (Bareilly) एसटीएफ ने पंजाब पुलिस की मदद से बहेड़ी से गिरफ्तार कर लिया है. अशोक कुमार की हत्या 20 अगस्त 2020 की रात डकैती की घटना करने के दौरान की गई थी. इसमे सुरेश रैना की बुआ आशा देवी, उनकी सास सत्या देवी, बेटे अपिन व कौशल को लाठी डंडों से पीटकर घायल कर दिया गया था. घटना के बाद छज्जू उर्फ बाबू अहमदाबाद चला गया था, फिर माहौल शांत होने पर वहां से अपने घर बहेड़ी आ गया. लेकिन पंजाब पुलिस को घटना के बाद से ही छज्जू की तलाश थी दो दिन पहले एसटीएफ की बरेली की टीम को पुलिस ने छ्ज्जू की गिरफ्तारी के लिए मदद मांगी. जिसके बाद आज पंजाब पुलिस और बरेली एसटीएफ ने बहेड़ी थाना पुलिस की सयुंक्त टीम ने पचपेड़ा गांव से गिरफ्तार कर लिया.\nबता दें कि 20 अगस्त 2020 की रात में सुरेश रैना के फूफा की हत्या और डकैती की वारदात के बाद देशभर में यह घटना काफी चर्चित रही. जिसके चलते पंजाब पुलिस बेहद दबाव में थी. लेकिन पंजाब पुलिस घटना में शामिल कुछ बदमाशों को पहले ही गिरफ्तार कर चुकी है, लेकिन एक बदमाश जो घटना में शामिल रहा और उसके बाद पंजाब से भागकर बरेली में रहने लगा. तो पंजाब पुलिस ने इलेक्ट्रॉनिक सर्विलांस के जरिए छज्जे पर निगाह रखनी शुरू कर दी. बताया जा रहा है कि दो दिन पहले उसकी स्टेबल लोकेशन बरेली की निकली. जिसके बाद पुलिस ने छ्ज्जू को गिरफ्तार करने का जाल बिछाया.\nएसटीएफ और बहेड़ी थाना पुलिस की मदद से पंजाब पुलिस ने छ्ज्जू को पचपेड़ा गांव से गिरफ्तार किया है. छज्जू इतना शातिर बदमाश है कि पुलिस को सादी वर्दी में भी पहचान लिया और मौके से भागने लगा लेकिन पुलिस ने घेराबंदी कर छज्जू को हिरासत में ले लिया और बहेड़ी थाने लाकर घटना के बारे में पूछताछ की. उसने अपना जुर्म भी कबूल लिया. फिलहाल पंजाब पुलिस शातिर छ्ज्जू को अपने साथ पंजाब ले गई है.\nBareilly news bareilly police CM Yogi Punjab Police suresh raina UP crime UP police Yogi government\nMahant Narendra Giri Death: पंच परमेश्वरों की बैठक संपन्न, जानिए उत्तराधिकार पर क्या बोले कैलाशानंद?


Mangal Rashi Parivartan in Hindi: मंगल का कन्या से बदलकर तुला राशि में प्रवेश, जानें सभी राशियों पर क्या होगा असर Mangal Rashi Parivartan in Hindi: Mangal Enter Kanya Rashi to Tula Rashi, Know Hot it Effects on All 12 Zodiac Sign मंगल का कन्या से बदलकर तुला राशि में प्रवेश, जानें सभी राशियों पर क्या होगा असर\nPublished on: November 11, 2019 5:28 PM\nMangal Rashi Parivartan in Hindi: 10 नवंबर रविवार के दिन मंगल ग्रह ने कन्या से राशि बदलकर तुला में प्रवेश किया है. तुला को शुक्र के स्वामित्व राशि कहा गया है. बताया जा रहा है कि इसके बाद 25 दिसंबर को मंगल तुला से बदलकर वृश्चिक राशि में प्रवेश करेगा.\nनई दिल्ल. रविवार 10 नवंबर को मंगल ने कन्या से राशि बदलकर तुला में प्रवेश किया है. तुला को शुक्र के स्वामित्व वाली राशि कहा जाता है. 25 दिसंबर को मंगल तुला से बदलकर वृश्चिक राशि में प्रवेश करेगा. माना जा रहा है कि मंगल राशि के तुला में आ जाने से कई राज्यों में हो रही वर्षा पर विराम लगेगा. हालांकि, कई जगह प्राकृतिक आपदा हो सकती है. राजनीतिक उठापटक जारी रहेगी. जानिए सभी 12 राशियों के लिए मंगल का राशि परिवर्तन कैसा रहने वाला है.\nमेष राशि के लोगों को सातवां मंगल कुछ राहत दे सकता है. पुरानी बीमारियों से छुटकारा मिल सकता है. पुराने दोस्तों से मुलाकात हो सकती है. भूमि संबंधित कार्यों में सफलता मिलेगी.\nवृषभ राशि के लोगों का छठा मंगल विदेश यात्रा के शुभ संकेत दे रहा है. कारोबार बढ़ाने में आप सफल होंगे, किसी अनजान से धोखा खा सकते हैं. थोड़ा सावधान रहें.\nमिथुन राशि के लोगों का पांचवां मंगल खुशियां लेकर आएगा. किसी बड़े लाभ के मौके बनेंगे. आपकी इच्छाएं पूर्ण होंगी. धार्मिक किताबों का दान आप कर सकते हैं.\nकर्क राशि के लोगों का चौथा मंगल कुछ परेशान आपको कर सकता है. हालांकि, अगर आप हनुमान मूर्ति पर लाल फूलों को माला अर्पित करते हैं तो आपके सभी संकट दूर हो जाएंगे.\nसिंह राशि के लोगों का तीसरा मंगल मंगलकारी रहेगा. किसी खास काम को पूरा हो जाने से प्रसन्नता बनी रहेगी. वाहन सुख की प्राप्ति का योग बन सकता है. नए लाभकारों के प्रस्तावों की प्राप्ति भी हो सकती है.\nकन्या राशि के लोगों का दूसरा मंगल अनिष्टों से मिटाने वाला रहेगा. कार्यों में आ रहे व्यवधान खत्म होंगे. अपने कार्यों को दूसरे पर न थोपें वरना देरी हो सकती है. शहद दान काफी लाभकारी साबित होगा.\nतुला राशि के लोगों का मंगल सेहतमंद और कर्ज की वृद्धिवारक होगा. श्रण की पूर्ति में भी कुछ परेशानी आ सकती है. निवेश करने से बचकर रहें.\nवृश्चिक राशि के लोगों का द्वादश मंगल कुछ परेशानी वाला रहेगा लेकिन बाद में आराम देगा. तीर्थ यात्रा का योग बन सकता है. कार्ट कचहरी के मामलों में आपकी जीत होगी.\nधनु राशि के लोगों का एकादश मंगल आपको अपनों से दूर रखेगा. सबसे ज्यादा विश्वास आपको उनपर होगा जिन्होंने दुख में लगातार साथ दिया. वरना आप नुकसान में रहेंगे.\nमकर राशि के लोगों का दशम मंगल बड़ी सफलता दिलाएगा. सक्षम अधिकारियों से संबंध मजबूत होंगे. नए कार्यों की प्राप्ति होगी. परिवार के लोगों को आपकी सख्त जरूर महसूस होगी.\nकुंभ राशि के लोगों का नवम मंगल सर्व प्रकार शुभकारी है. उत्सवों और कार्यक्रमों में जाने का पूरा मौका मिलेगा. कारोबारी यात्राएं सफलता दिलाएंगी. नए कारोबार को स्थापित करने में आप सफल होंगे.\nमीन राशि के लोगों का अष्टम मंगल कार्य के प्रति उदासीनता ला सकता है. इनकम में बाधाएं उतपन्न होंगी. कार्यों की योजनाएं बदलनी पड़ेंगी और कार्यशैली में परिवर्तन परेशान करेगा.


April 25, 2020 • देवेन्द्र गेहलोत\nआज देश जगत के पालनहार भगवान विष्णु जी के छठे अवतार भगवान परशुराम जी के जन्मोत्सव का पावन पर्व मना रहा है। हमारे वैदिक सनातन धर्म की धार्मिक मान्यताओं व पौराणिक वृत्तान्तों के अनुसार भृगुकुल तिलक, अजर-अमर, अविनाशी, विश्व के अष्ट चिरंजीवियों में सम्मिलित, शस्त्र व शास्त्र के महान ज्ञाता परम वीर भगवान परशुराम जी का जन्म वैशाख मास की शुक्ल पक्ष की तृतीया अर्थात अक्षय तृतीया के पावन दिन माता रेणुका के गर्भ से हुआ था। भगवान परशुराम जी राजा प्रसेनजित की पुत्री रेणुका और भृगुवंशीय सप्तऋषि महर्षि जमदग्नि के पाँचवें पुत्र थे। भगवान परशुराम जी के पिता महर्षि जमदग्नि वेद-शास्त्रों के महान ज्ञाता थे और वो सप्तऋषियों में से एक थे। हमारे शास्त्रों के अनुसार भगवान परशुराम अजर-अमर हैं और वह किसी समाज विशेष के आदर्श ना होकर, बल्कि वो संपूर्ण वैदिक सनातन धर्म को मानने वालें सभी हिन्दूओं के आदर्श हैं। उनको अष्ट चिरंजीवियों में से एक चिरंजीवी माना गया हैं, उनका उल्लेख हमें रामायण में माता सीता के स्वंयवर के समय भगवान श्रीराम के काल में भी मिलता है, तो उनका उल्लेख हमें महाभारत के भगवान श्रीकृष्ण के काल में भी मिलता है। उन्होंने ही भगवान श्रीकृष्ण को सुदर्शन चक्र उपलब्ध कराया था। श्रीमद्भागवत पुराण, ब्रह्मवैवर्त पुराण तथा कल्कि पुराण में भी भगवान परशुराम जी का उल्लेख मिलता है। धर्म के ज्ञाता कहते हैं कि वे कलिकाल के अंत में उपस्थित होंगे, ऐसी धार्मिक मान्यता है। ऐसा माना जाता है कि वे कल्प के अंत तक धरती पर ही तपस्यारत रहेंगे। पौराणिक कथा में वर्णित है कि महेंद्रगिरि पर्वत पर भगवान परशुराम जी की तपोस्थली है और वह उसी पर्वत पर कल्पांत तक के लिए तपस्यारत होने के लिए चले गए।\nभगवान परशुराम जी को भगवान विष्णु का अवतार माना जाता है। वह भगवान शिव के अनन्य परम भक्त हैं। इन्हें भगवान शिव से ही विशेष परशु प्राप्त हुआ था। जिसके चलते इनका नाम परशुराम हो गया। वैसे इनका नाम तो राम था, किन्तु शंकर के द्वारा प्रदत्त अमोघ परशु को सदैव धारण किये रहने के कारण इनका नाम परशुराम पड़ गया था। परशुराम भगवान विष्णु के दस अंशावतार में से छठे अवतार थे, जो वामन अवतार एवं राम के मध्य में आता है। सप्तऋषि महर्षि जमदग्नि के पुत्र होने के कारण इन्हें 'जामदग्न्य' भी कहा जाता हैं। भृगु कुल में उत्पन्न परशुराम जी सदैव अपने गुरुजनों तथा माता-पिता की आज्ञा का पालन हर हाल में करते थे। भगवान परशुराम के कथनानुसार राजा का कर्तव्य होता है वैदिक सनातन धर्म के अनुसार राजधर्म का पालन करते हुए प्रजा के हित में कार्य करे, न कि प्रजा से अपनी आज्ञा का पालन करवाए और राजा उसके अधिकारों पर अंकुश लगाए।\nधरती को पाप से मुक्त करने के लिए अवतार :-\nजब परशुराम का धरती पर जन्म हुआ तब उस समय दुष्ट व राक्षसी प्रवृत्ति के बहुत सारे राजाओं का पृथ्वी पर बोलबाला था। उन्हीं में से एक राजा ने उनके पिता महर्षि जमदग्नि को मार दिया था। इससे परशुराम बहुत कुपित हुए और उन्होंने उस दुष्ट राजा का वध किया। उन्होंने राक्षसी प्रवृत्ति के सभी राजाओं का वध करके पृथ्वीवासियों को भयमुक्त किया था। कुछ कथाओं के आनुसार परशुराम ने पृथ्वी पर क्षत्रियों का अनेक बार विनाश किया। उस समय के क्षत्रियों के अहंकारपूर्ण दमन से व पापियों से विश्व को मुक्ति दिलाने के लिए ही भगवान परशुराम का जन्म हुआ था।\nभगवान परशुराम जन्म कथा :-\nभृगु ने अपने पुत्र के विवाह के विषय में जाना तो बहुत प्रसन्न हुए तथा अपनी पुत्रवधू से वर माँगने को कहा। उनकी पुत्रवधू सत्यवती ने अपने तथा अपनी माता के लिए पुत्र की कामना की। भृगु ने उन दोनों को 'चरु' भक्षणार्थ दिये तथा कहा कि ऋतुकाल के उपरान्त स्नान करके सत्यवती गूलर के पेड़ तथा उसकी माता पीपल के पेड़ का आलिंगन करे तो दोनों को पुत्र प्राप्त होंगे। माँ-बेटी के चरु खाने में उलट-फेर हो गयी। दिव्य दृष्टि से देखकर भृगु ऋषि पुनः वहाँ पधारे तथा उन्होंन सत्यवती से कहा कि तुम्हारी माता का पुत्र क्षत्रिय होकर भी ब्राह्मणोचित व्यवहार करेगा तथा तुम्हारा बेटा ब्राह्मणोचित होकर भी क्षत्रियोचित आचार-विचार करने वाला होगा। सत्यवती के बहुत अनुनय-विनय करने पर भृगु ने मान लिया कि सत्यवती का बेटा ब्राह्मणोचित रहेगा, किंतु पोता क्षत्रियों की तरह कार्य करने वाला होगा। सत्यवती के पुत्र जमदग्नि मुनि हुए। उन्होंने राजा प्रसेनजित की पुत्री रेणुका से विवाह किया। रेणुका के पाँच पुत्र हुए, जो क्रमशः रुमण्वान, सुषेण, वसु, विश्वावसु तथा पाँचवें पुत्र का नाम परशुराम था और वही क्षत्रियोचित आचार-विचार वाला पुत्र था।\nपरशुराम की गाथाएं :-\nभगवान परशुराम की शिक्षा महर्षि विश्वामित्र एवं ऋचीक के आश्रम में प्राप्त होने के साथ ही महर्षि ऋचीक से सारंग नामक दिव्य वैष्णव धनुष और ब्रह्मर्षि कश्यप से विधिवत अविनाशी वैष्णव मन्त्र प्राप्त हुआ। तदनन्तर कैलाश गिरिश्रृंग पर स्थित भगवान शंकर के आश्रम में विद्या प्राप्त कर विशिष्ट दिव्यास्त्र विद्युदभि नामक परशु प्राप्त किया। शिवजी से उन्हें श्रीकृष्ण का त्रैलोक्य विजय कवच, स्तवराज स्तोत्र एवं मन्त्र कल्पतरु भी प्राप्त हुए। चक्रतीर्थ में किये कठिन तप से प्रसन्न हो भगवान विष्णु ने उन्हें त्रेता में रामावतार होने पर तेजोहरण के उपरान्त कल्पान्त पर्यन्त तपस्यारत भूलोक पर रहने का वर दिया ।\n- परशुराम गुरुजनों, माता-पिता की आज्ञा का पालन हर हाल में करते थे। एकबार जमदग्नि मुनि ने क्रोध के आवेश में बारी-बारी से अपने चारों बेटों को माँ रेणुका की हत्या करने का आदेश दिया। किंतु कोई भी तैयार नहीं हुआ। जमदग्नि ने अपने चारों पुत्रों को जड़बुद्ध होने का शाप दिया। फिर उन्होंने परशुराम को आदेश दिया कि वो अपनी माँ की हत्या करें। आज्ञाकारी परशुराम ने तुरन्त पिता की आज्ञा का पालन किया। जमदग्नि ऋषि ने प्रसन्न होकर परशुराम से वर माँगने के लिए कहा। परशुराम ने सबसे पहले वर से माँ का पुनर्जीवन माँगा और फिर अपने भाईयों को क्षमा कर देने के लिए कहा। जमदग्नि ऋषि ने परशुराम को आशीर्वाद देते हुए कहा कि वो सदा अजर-अमर रहेगा।\n- एक दूसरी कथा के अनुसार ऋषि वशिष्ठ से शाप का भाजन बनने के कारण सहस्त्रार्जुन की मति मारी गई थी। तब सहस्त्रार्जुन ने परशुराम के पिता महर्षि जमदग्नि के आश्रम में एक कपिला कामधेनु गाय को देखा और उसे पाने की लालसा से वह कामधेनु को बलपूर्वक आश्रम से ले गया। जब परशुराम को यह बात पता चली तो उन्होंने पिता के सम्मान के खातिर कामधेनु वापस लाने की सोची और सहस्त्रार्जुन से उन्होंने युद्ध किया। इस युद्ध में उन्होंने सहस्त्रार्जुन की भुजाएं और मस्तक काट दिया था।\n- ऐसा भी कहा जाता है कि उस काल में हैहयवंशीय क्षत्रिय राजाओं का अत्याचार था। भार्गव और हैहयवंशियों की पुरानी दुश्मनी चली आ रही थी। हैहयवंशियों का राजा सहस्रबाहु अर्जुन भार्गव आश्रमों के ऋषियों को सताया करता था। एक समय सहस्रबाहु के पुत्रों ने जमदग्नि ऋषि के आश्रम की कामधेनु गाय को लेने तथा परशुराम से बदला लेने की भावना से परशुराम के पिता का वध कर दिया। जब परशुराम घर पहुँचे तो बहुत दुखी हुए और क्रोधवश उन्होंने हैहयवंशीय क्षत्रियों की वंश-बेल का विनाश करने की कसम खाई।\nपिता के वियोग में भगवान परशुराम की माता चिता पर सती हो गयीं। पिता के शरीर पर 21 घाव को देखकर भगवान परशुराम ने प्रतिज्ञा ली कि वह इस धरती से समस्त क्षत्रिय वंशों का संहार कर देंगे। इसके बाद पूरे 21 बार उन्होंने पृथ्वी से क्षत्रियों का विनाश कर अपनी प्रतिज्ञा पूरी की। इसी कसम के तहत उन्होंने इस वंश के लोगों से बार-बार युद्ध कर उनका 21बार समूल नाश कर दिया था। तभी से शायद यह भ्रम फैल गया कि भगवान परशुराम ने धरती पर से क्षत्रियों का समूल नाश कर दिया था, लेकिन धर्म के ज्ञाता कहते है कि परशुराम ने महिलाओं का वध नहीं किया था जिससे बाद में वंश चलता रहा। उन्होंने संमत पंचक क्षेत्र (कुरुक्षेत्र) में क्षत्रियों के रुधिर से पाँच कुंड भर दिये थे। रुधिर से परशुराम ने अपने पितरों का तर्पण किया। उस समय ऋचीक ऋषि साक्षात प्रकट हुए तथा उन्होंने परशुराम को ऐसा कार्य करने से रोका। ऋत्विजों को दक्षिणा में समस्त पृथ्वी प्रदान की। ब्राह्मणों ने कश्यप की आज्ञा से उस वेदी को खंड-खंड करके बाँट लिया, अतः वे ब्राह्मण जिन्होंने वेदी को परस्पर बाँट लिया था, खांडवायन कहलाये।\n-भगवान गणेश और परशुराम के बीच युद्ध- ब्रह्मवैवर्तपुराण के अनुसार एक बार भगवान परशुराम अपने इष्ट भगवान शंकर के दर्शन के लिए कैलाश पर्वत पर गए। वहां भगवान शिव माता पार्वती के साथ विराजमान थे और वह माता पार्वती को राम-कथा सुना रहे थे। कथा में बाधा उत्पन्न न हो इसके लिए उन्होंने अपना दिव्य त्रिशूल गणेश जी को प्रदान कर दरवाजे पर यह कहकर खड़ा कर दिया था कि किसी को भी वहां न आने दे।\nलेकिन जब भगवान परशुराम कैलाश पहुंचकर सीधे भगवान शंकर के दर्शन के लिए कैलाश के द्वार में प्रवेश करने लगे। तो द्वार पर नंदी, शृंग आदि शिवगणों से उनकी भेंट हुई। भगवान परशुराम ने उनसे भगवान शिव के बारे में पूछा कि इस समय वे कहां हैं? इस पर नंदी ने कहा कि इस बात की उन्हें कोई जानकारी नहीं है कि भगवान शिव कहां हैं। इस पर भगवान परशुराम ने नंदी आदि शिवगणों पर गुस्सा करते हुए कहा कि तुम्हें यह भी नहीं पता कि तुम्हारे आराध्य देव कहां हैं। ऐसे में तुम शिवगण कहलाने के लायक ही नहीं हो।\nपरशुराम जी ने शिवगणों पर क्रोध किया और खुद भगवान शिव को ढूंढने कैलाश में प्रवेश कर गए। बहुत ढूंढने के बाद भी उन्हें भगवान शंकर कहीं नहीं मिले। अंत में एक घर दिखाई दिया, जहां द्वार पर एक बालक पहरा दे रहा था। भगवान परशुराम उस बालक के पास पहुंचे और वहीं से द्वार में प्रवेश करने लगे। तब भगवान गणेश जी ने उन्हें वहीं रोक दिया। इस पर परशुराम जी ने कहा तुम कौन हो जो मुझे इस तरह यहां रोकने का प्रयास कर रहे हो? इस पर गणेश जी ने कहा आप कौन हैं जो इस तरह अंतःपुर में बिना अनुमति के प्रवेश कर रहे हैं।\nइतने में नंदी आदि शिवगण वहां आए और भगवान परशुराम को बताया यह गजमुख वाला बच्चा माता पार्वती के पुत्र गणेश जी हैं। साथ ही गणेश जी से कहा कि ये परशुधारी भगवान शिव के अनन्य भक्त परशुराम हैं। भगवान परशुराम ने कहा कि ये विचित्र बालक, जिसका मुंह गज का है और बाकी का शरीर इंसान का, कैसे माता पार्वती का पुत्र हो सकता है। तभी गणेश जी ने भगवान परशुराम का उपहास करते हुए कहा कि आप देखने में तो ब्राह्मण लगते हैं, लेकिन आपके हाथों में कमंडल की जगह यह परशु क्यों है? इस पर दोनों में बहस होती रही।\nइसके बाद परशुराम भगवान शिव से मिलने के लिए उनके निवास स्थान पर अंदर जाने लगे। इतने में गणेश जी ने शिव जी द्वारा दिए गए त्रिशूल को परशुराम के सामने कर उन्हें युद्ध के लिए सावधान किया। उधर परशुराम जी ने भी अपना परशु तान कर चुनौती स्वीकार की। फिर दोनों के बीच भयंकर युद्ध शुरू हो गया। इस युद्ध में परशुराम जी के फरसे द्वारा गणेश जी का एक दांत काट गया जिसके चलते उनका नाम एकदंत भी पड़ा।\n- परशुराम भीष्म युद्ध-\nभगवान परशुराम वह शूरवीर थे, जिन्होंने एक स्त्री के अनुरोध पर स्त्री की रक्षा के लिए भीष्म के साथ इसलिए युद्ध किया था ताकि भीष्म खुद अपने द्वारा अपहरण करके लाई गई अम्बा (अम्बा, अम्बिका, अम्बालिका वाली अम्बा) के साथ विवाह करें, पर वे भीष्म को आजीवन विवाह न करने की प्रतिज्ञा के चलते उन्हें डिगा नहीं सके।\nभगवान परशुराम जी शस्त्रविद्या के महान गुरु थे। उन्होंने भीष्म, द्रोण व कर्ण को शस्त्रविद्या प्रदान की थी। उन्होंने एकादश छन्दयुक्त "शिव पंचत्वारिंशनाम स्तोत्र" भी लिखा। इच्छित फल-प्रदाता परशुराम गायत्री है-"ॐ जामदग्न्याय विद्महे महावीराय धीमहि, तन्नोपरशुराम: प्रचोदयात्।" वे पुरुषों के लिये आजीवन एक पत्नीव्रत के पक्षधर थे। उन्होंने ऋषि अत्रि की पत्नी अनसूया, ऋषि अगस्त्य की पत्नी लोपामुद्रा व अपने प्रिय शिष्य अकृतवण के सहयोग से विराट नारी-जागृति-अभियान का संचालन भी किया था। अवशेष कार्यो में कल्कि अवतार होने पर उनका गुरुपद ग्रहण कर उन्हें शस्त्रविद्या प्रदान करना भी बताया गया है। यह भी कहा जाता है कि भारत के अधिकांश ग्राम उन्हीं के द्वारा बसाये गये। जिस मे कोंकण, गोवा एवं केरल का समावेश है। एक पौराणिक कथा के अनुसार जब उन्होंने पृथ्वी कश्यप ऋषि को दान कर दी थी तो भगवान परशुराम ने तीर चला कर गुजरात से लेकर केरल तक समुद्र को पीछे धकेल दिया था, और अपनी तपस्या के लिए नई भूमि का निर्माण किया। इसी कारण से कोंकण, गोवा और केरल में भगवान परशुराम बहुत अधिक वंदनीय हैं। वो ब्राह्मण के रूप में जन्में अवश्य थे, लेकिन वह अपने कर्म से एक महान क्षत्रिय योद्धा थे। भगवान परशुराम जी एक ऐसे सच्चे शूरवीर थे, जिनका जन्म पृथ्वी पर धर्म, संस्कृति, न्याय, सदाचार व सत्य की रक्षा करने के लिए हुआ था। आज जन्मोत्सव उन्हें हम सभी कोटि-कोटि नमन करते हैं।\n।। जय हिन्द जय भारत ।।\n।। मेरा भारत मेरी शान मेरी पहचान ।।\n- दीपक कुमार त्यागी, स्वतंत्र पत्रकार, स्तंभकार व रचनाकार


MAIN AB KHULI KITAAB NAHI, AK BAND NIDHI HOON: CHUDAILEN\nसाहित्य नंदिनी (दिसम्बर, 2019) के 'चर्चा के बहाने' स्तम्भ में प्रकाशित...\nपुस्तक - चौपड़े की चुड़ैलें\nलेखक – पंकज सुबीर\nऐसी क्या वजह होती है जब घेर लेती हैं हमें चुड़ैलें, हमारी ज़हन को, हमारे समाज को ? जो दिखते हुए भी दिखायी नहीं देतीं और दिखायी देते हुए मानी नहीं जातीं और बन जाती है डर का कारण ? चुडैलों की दास्तान क्यों हो जाती हैं इतिहास में गुम और भूतहा हवेली के रूप में ही डरावनी बनकर सामने आती हैं ? और नहीं आतीं है तो संवेदना के दहलीज़ पर...! ऐसी क्या वजह है जो वे नहीं बन पातीं एक औरत ?\nहालांकि वे होती हैं कई-कई रूपों में हमारे सामने । उनकी गंध फैली रहती है चौपड़ों से निकल कर खेत- खलिहान, सड़कों, शहरों तक । जिससे वे हो जाती हैं यत्र-तत्र शिकारियों का शिकार और शिकार होने के बाद खड़ी कर दी जाती हैं अपराधियों के कटघरे में... ।\nऐसा नहीं है कि ये चुड़ैलें सिर्फ अनपढ़ होती हैं जो छुप-छुप कर सपनों को पूरा करने की कोशिश करती हैं अथवा बची-खुची जिन्दगी में रह-सह कर हो जाती हैं किसी के हवस की शिकार... बल्कि होतीं कुछ चुड़ैलें पढ़ी-लिखी भी बहू-बेटी के रूप में । जो चुनना चाहती हैं अपनी मर्जी से शिक्षा का क्षेत्र, अपना करियर, अपना जीवन-साथी । लड़-झगड़ कर मिल जाती हैं कुछ हद तक उनकी मंजीलें भी । लेकिन नहीं मिल पाता है चुड़ैलों से इतर दुनियाँ में उन्हें सम्मान । देखा जाता है उन्हें बार-बार संदेह की नज़रों से और उठाये जाते हैं बार बार उन पर ऊँगलियाँ । चरित्रहीनता उनमें से है सबसे अधिक आसान सी ऊँगली ।\nऊँगली काट लेने की पूरज़ोर कोशिश भी होती है उन लेखिका चुड़ैलों की । उनकी कहानी शुरू होती हैं पहले घर से । चार किताबें लिख लेने वाली आखिर परिवार का अवमूल्यन ही तो कर रही होती हैं ! बाहर तो खामोशी का बाज़ार छा जाता है ! बाज़ारवाद में भले ही उनकी खरीदारी उनकी देह से हो, लेकिन गुण तो धेला भी न बिके !\nऐसे में पंकज सुबीर की ‘चौपड़े की चुडैलें’ खड़ा करती हैं अनेक अनगिनत प्रश्न ? जो गुमनाम हो कर भी दाग देती हैं समाज पर ऐसे अनेक प्रश्न, जिससे खाली पड़ा है हमारा इतिहास और साहित्य । उनकी गंध सिर्फ चौपडें में ही नहीं फैली हैं अथवा सिर्फ चौपड़ों पर पहुँचने वालों को ही नहीं महसूस होती है बल्कि पूरे इतिहास को महसूस होती है । पर महसूस होने को हकीकत न बनने देना वर्चस्ववादी सत्ता की कूटनीतिक राजनीति ही तो है ।\nतो क्या औरत के सर पर मर्द का हाथ न होने से वे चुड़ैले ही मानी जायेंगी ?\nप्रस्तुतकर्ता रेनू यादव पर 4:52 pm\nPunarsarjanaa Ki Dehri Par Kadam Rakhti Prem Mein ...\nKhidkiyon Se Jhaankti Aankhen\nAlR WORLD SERVICE HINDI, 19 अप्रैल, 2020\nPadmaavat Aur Purvraag\nBauddhikta Ke Saaye Mein Shringaar Ras Ka Manovigy...\nYug Se Samvaad Hai 'Jinhen Jurm-A-Ishaq Pe Naaz Tha'\nShiksha-Jagat Mein Gandhi Ki Prasangikta


Police Arrested the Girl Who Went To Buy Car with BoyFriend\nपुलिस को मिली बड़ी सफलता, चोरी के पैसों से कार खरीदने पहुंची युवती को पुलिस ने पकड़ा..\nPublished: 18 Feb 2021, 05:13 PM IST\nग्वालियर. ग्वालियर पुलिस ने दिल्ली से एक युवती को गिरफ्तार किया है। युवती अपने बॉयफ्रैंड के साथ कार खरीदने के लिए पहुंची थी और वहीं से पुलिस ने युवती को गिरफ्तार कर लिया। युवती की एक साथी अभी भी पुलिस की गिरफ्त से बाहर है जिसकी तलाश की जा रही है। गिरफ्तार की गई युवती अपनी सहेली के साथ मिलकर ग्वालियर के एक प्रॉपर्टी डीलर के घर से 25 लाख रुपए की चोरी करके फरार हुई थी। जिसे मोबाइल लोकेशन ट्रेस कर आखिरकार पुलिस ने गिरफ्तार कर लिया।\nबीते सोमवार यानि 15 फरवरी को दो युवतियां ग्वालियर के पटेल नगर में रहने वाले प्रॉपर्टी कारोबारी अशोक माखीजा के घर पर पहुंची थी। जहां उन्होंने बतौर पेइंग गेस्ट उनसे घर में एक कमरा 600 रुपए पर एक दिन के लिए किराए पर लिया था। दोनों ही युवतियों ने अपने नाम बबीता और गुलप्रीत कौर बताते हुए खुद को जालंधर निवासी बताया था। प्रॉपर्टी कारोबारी घर में अपनी पत्नी के साथ अकेले घर में रहते हैं और वो पहले भी लड़कियों को पेइंग गेस्ट के तौर पर घर में रखते आए हैं लिहाजा उन्होंने दोनों युवतियों को घर में रख लिया। दोनों लड़कियों ने रात में घर पर उन्होंने शराब पी और खाना खाया इसके बाद मंगलवार की सुबह नाश्ता करके घर से चली गईं। युवतियों के जाने का बाद जब मखीजा की पत्नी किरन ने अलमारी में देखा तो उसके लॉकर से 20 लाख रुपए कैश और जेवरात गायब थे।इसके बाद पुलिस में मामले की शिकायत दर्ज कराई थी।\nमोबाइल लोकेशन के आधार पर पकड़ा\nचोरी की इस वारदात के बाद पुलिस ने दोनों युवतियों में से एक के मोबाइल नंबर को सर्विलांस पर लगाया था जिसकी लोकेशन लगातार दिल्ली मिल रही थी। इस आधार पर पुलिस की एक टीम दिल्ली पहुंची और घंटों की मशक्कत के बाद युवती को पकड़ने में सफलता हासिल की। बताया जा रहा है कि युवती चोरी के पैसों से अपने बॉयफ्रैंड के साथ एक कार खरीदने के लिए पहुंची थी और पुलिस ने वहीं से गिरफ्तार किया है। युवती की दूसरी साथी गुलप्रीत फरार है जिसकी तलाश की जा रही है। पकड़ी गई युवती बबीता के पास से पुलिस ने लाखों रुपए और जेवरात बरामद किए हैं उसने पुलिस को बताया कि आधा माल गुलप्रीत अपने साथ ले गई है।\nदेखें वीडियो- पीसीसी में नेताओं के सामने भिड़े कांग्रेस कार्यकर्ता\nboy friend chori delhi girl girls Gwalior\nboy friend chori delhi girl girls Gwalior Gwalior news Gwalior news in Hindi Gwalior Police New car property dealer.


चेन्नई पहुंचे अमित शाह ने कार्यकर्ताओं का उत्साह देख कर डाला ये काम! - In Tamil Nadu Amit Shah breaks protocols to greet supporters\nVarun Kumar lallantopvarun@gmail.com नवंबर 21, 2020 07:56 PM\nअपने संबोधन से पहले शाह ने राज्य में कई विकास योजनाओं की शुरूआत की.\nकेंद्रीय गृह मंत्री अमित शाह तमिलनाडु के दौरे पर हैं. उन्होंने प्रोटोकॉल तोड़कर समर्थकों का अभिवादन किया, कुछ परियोजनाओं की शुरुआत की और फिर लोगों को संबोधित किया. इस दौरान बीजेपी और उसकी सहयोगी पार्टी एआईएडीएमके ने राज्य में अगले साल होने वाले विधानसभा चुनावों को मिलकर लड़ने का ऐलान किया.\nअमित शाह ने अपने संबोधन में डीएमके और कांग्रेस पर निशाना साधा. उन्होंने कहा कि सरकार राज्य को जो कुछ भी दे रही है वो लोगों का अधिकार था जिससे लोग लंबे वक्त से वंचित थे. उन्होंने कहा,\n“सबसे पहले तो मैं दुनिया की सबसे पुरानी भाषाओं में से एक तमिल भाषा में बात नहीं कर सकता, इसलिए मन से क्षमा मांगता हूं. भारत के इतिहास में तमिल संस्कृति सबसे पुरानी संस्कृतियों में से एक है जिसने हमेशा भारत को यश दिया है. सांस्कृति, विज्ञान, कला, शिल्प शास्त्र या स्वतंत्रता का आंदोलन हो, तमिल संस्कृति के योगदान को कभी कोई भुला नहीं सकता. महान तमिल जनता को मैं बार बार प्रणाम करता हूं.”\nमहान MGR और लोकनेत्री जयललिता जी के नेतृत्व में जिस तरह से तमिलनाडु ने विकास किया था, मुझे भरोसा है कि पलानीस्वामी जी के नेतृत्व में तमिलनाडु इसी रास्ते पर आगे बढ़कर देश का सबसे अच्छा राज्य बन सकता है.”\nसूबे के सीएम पलानीस्वामी ने कहा कि बीजेपी को एआईएडीएमके का समर्थन जारी रहेगा. उन्होंने कहा कि उनकी पार्टी बीजेपी के साथ मिलकर 2021 का चुनाव लड़ेगी और जीतेगी. तमिलनाडु हमेशा पीएम मोदी का समर्थन करेगा.\nभव्य स्वागत किया गया\nगृहमंत्री अमित शाह का चेन्नई में भव्य स्वागत किया गया. तमिलनाडु के सीएम ई. पलानीस्वामी और डिप्टी सीएम ओ. पनीरसेल्वम समेत कुछ अन्य वरिष्ठ नेताओं ने एयरपोर्ट पर उन्हें रिसीव किया. वैसे तो शाह का ये दौरा सरकारी है और इस दौरान वो कुछ परियोजनाओं की शुरुआत करेंगे, लेकिन उनके इस दौरे के सियासी मायने भी निकाले जा रहे हैं. अगले साल होने वाले चुनावों से पहले उनका ये दौरा खासा महत्वपूर्ण माना जा रहा है.\nअमित शाह का तमिलनाडु दौरा चर्चा में है. फोटो साभार- ट्विटर\nबीजेपी कार्यकर्ताओं के साथ-साथ एआईएडीएमके समर्थकों ने शाह को जोरदार स्वागत किया और उनके समर्थन में नारेबाजी की. समर्थकों की भीड़ और उत्साह को देख कर गृहमंत्री कुछ दूर पैदल चले और हाथ हिलाकर अभिवादन भी किया.\nगृहमंत्री अमित शाह ने तमिलनाडु के कलैवनार अरंगम में 67 हजार करोड़ रुपए की परियोजनाओं की शुरुआत की. उन्होंने तमिल में ट्वीट कर अपने दौरे की जानकारी दी थी. लिखा था,\n“मैं चेन्नई पहुंच गया हूं. तमिलनाडु आकर मुझे हमेशा खुशी मिलती है. आज मैं अपने प्यारे तमिल भाइयों और बहनों को अलग अलग कार्यक्रमों के माध्यम से संबोधित करूंगा.”\nएयरपोर्ट पहुंचने पर उन्होंने एक वीडियो भी पोस्ट किया था और चेन्नई के लोगों को प्यार व समर्थन के लिए धन्यवाद दिया. मीडिया रिपोर्ट्स के मुताबिक शाह ने लोगों के प्रति आभार जताने के लिए प्रोटोकॉल तोड़ा, वे हवाई अड्डे के बाहर जीएसटी रोड़ पर अपनी कार से बाहर निकल कर सड़क पर कुछ दूर तक पैदल चले.\nकेंद्रीय गृहमंत्री शाह का ये दौरा दो दिन का है. बताया जा रहा है कि वो करुणानिधि के बेटे अलागिरी से भी मुलाकात करेंगे. वहीं एआईएडीएमके के साथ बीजेपी की बढ़ रही दूरियां भी चर्चा में हैं. वेत्री वेल यात्रा को लेकर भी दोनों पार्टियों (एआईएडीएमके और बीजेपी) के बीच खासी तल्खी देखने को मिली थी.\nबीजेपी अभी से चुनावी मोड में है?\nडीएमके के निलंबित सांसद केपी रामलिंगम ने बीजेपी ज्वाइन कर ली है. इस मौके पर उन्होंने कहा कि एम अलागिरी भी बीजेपी के साथ जुड़ेंगे. यहां ये बात गौर करने वाली है कि अलागिरी को डीएमके से निकाल दिया गया था और फिलहाल वो अपना संगठन खड़ा करने का प्रयास कर रहे हैं. अब ऐसे में वो अपनी पार्टी को मूर्त रूप देंगे या फिर बीजेपी में शामिल होंगे ये देखने वाली बात होगी.\nअमित शाह के दौरे की एक खास बात ये भी है वो सुपरस्टार रजनीकांत से भी मुलाकात करेंगे. ये बात सभी जानते हैं कि रजनीकांत तमिल सिनेमा के बहुत बड़े नाम हैं और राजनीति में रुचि रखते हैं. काफी वक्त से वो अपनी पार्टी लॉन्च करने की योजना बना रहे हैं. लेकिन अभी तक चुनावी राजनीति को लेकर उन्होंने अपने पत्ते नहीं खोले हैं. ऐसे में ये भी देखना होगा कि आगामी विधानसभा चुनाव को लेकर उनका क्या रुख रहने वाला है.\nवीडियो- वेत्री वेल यात्रा के बारे में सबकुछ जानिए, जिसे निकालने के लिए तमिलनाडु सरकार परमीशन नहीं दे रही


आर्य्य भाषा परिवार / भाषा की परिभाषा / 'हरिऔध' - Gadya Kosh - हिन्दी कहानियाँ, लेख, लघुकथाएँ, निबन्ध, नाटक, कहानी, गद्य, आलोचना, उपन्यास, बाल कथाएँ, प्रेरक कथाएँ, गद्य कोश\nआर्य्य भाषा परिवार / भाषा की परिभाषा / 'हरिऔध'\nहिन्दी के विकास के विषय में और बातों के लिखने के पहिले यह आवश्यक जान पड़ता है कि आर्यभाषा परिवार की चर्चा की जावे। क्योंकि इससे हिन्दी सम्बन्धी बहुत-सी बातों पर प्रकाश पड़ने की सम्भावना है। डॉक्टर जी. ए. ग्रियर्सन ने लन्दन के एक बुलेटिन में इस विषय पर एक गवेषणापूर्ण लेख सन् 1918 में लिखा है, उसी के आधार से मैं इस विषय को यहाँ लिखता हूँ, कुछ और ग्रन्थों से भी कहीं-कहीं सहायता ली गई है।\n1. मधयदेशीय भाषा उत्तारीय भारत के मधय में और उसके चारों ओर फैली हुई है, साधारणतया यह पश्चिमी हिन्दी कहलाती है। बाँगड़ई, ब्रजभाषा, कन्नौजी और बुन्देलखंडी भाषाएँ इसके अन्तर्गत हैं। बाँगड़ई या हरियानी यमुना के पश्चिम में पूर्व दक्षिणी पंजाब की भाषा है, यह मिश्रित भाषा है, जिसमें हिन्दी, पंजाबी और राजस्थानी सम्मिलित हैं। ब्रजभाषा मथुरा के चारों ओर और गंगा दोआबा के कुछ भागों में बोली जाती है, इसका साहित्य भण्डार बड़ा विस्तृत है। कन्नौज के आसपास और अन्तर्वेद में कन्नौजी भाषा का प्रचलन है, यह भाषा उत्तार में नेपाल की तराई तक फैली हुई है, इसमें और ब्रज भाषा में बहुत थोड़ा अन्तर है। बुन्देलखंड की बोली बुन्देली है, जो दक्षिण में नर्मदा की तराई तक पहुँचती है, यह भाषा भी ब्रजभाषा से बहुत मिलती है।\nपश्चिमी हिन्दी का एक रूप वह शुध्द हिन्दी भाषा है, जो मेरठ और दिल्ली के आसपास बोली जाती है, इसको हिन्दुस्तानी भी कहते हैं। गद्य हिन्दी साहित्य और उर्दू रचनाओं का आधार आजकल यही भाषा है, आजकल यह भाषा बहुत उन्नत अवस्था में है, और दिन-दिन इसकी उन्नति हो रही है। इसका पद्यभाग उर्दू सम्बन्धाी तो बहुत बड़ा है, परन्तु हिन्दी में भी आजकल उसका विस्तार बढ़ता जाता है। अधिाकांश हिन्दी भाषा की कविताएँ आजकल इसी भाषा में हो रही हैं, इसको खड़ी बोली कहा जाता है।\nकन्नौजी में साहित्य का अभाव है, इसलिए दिन-दिन यह भाषा क्षीण हो रही है, और उसका स्थान दूसरी बोलियाँ ग्रहण कर रही हैं। बुन्देलखंडी भाषा में कुछ साहित्य है, परन्तु ब्रजभाषा का ही उस पर अधिाकार देखा जाता है। साहित्य की दृष्टि से इन सब में ब्रजभाषा का प्राधान्य है, जो कि शौरसेनी की प्रतिनिधिा है।\nपंजाबियों की यह सम्मति है कि अमृतसर जिले की माझी बोली ही ऐसी है, जिसमें पंजाबी का ठेठ रूप पाया जाता है। मुसलमानों ने गुजरात और गुजरानवाला में बोली जाने वाली पंजाबी के आधार से अपने साहित्य की रचना की है। इनकी भाषा हिन्दू लेखकों की अपेक्षा अधिाक ठेठ है। इनकी भाषा में पश्चिमी हिन्दी का रंग भी पाया जाता है, इस भाषा में अब भी साहित्य की रचना होती है, इस मिश्रित भाषा का पुराना साहित्य भी मिलता है।\nपंजाबी के दक्षिण में 'राजस्थानी' है, राजस्थानी द्वारा हिन्दी दक्षिण पश्चिम में फैली, हिन्दी 'राजस्थानी' के क्षेत्रा में पहुँचकर गुजरात के समुद्र तक बढ़ी और वहाँ गुजराती बन गई। इसीलिए राजस्थानी और गुजराती बहुत मिलती हैं। राजस्थानी में कई भाषाएँ अथवा बोलियां हैं, परन्तु उनके चार मुख्य विभाग हैं। उत्तार में 'मेवाती' दक्षिण पूर्व में 'मालवी' पश्चिम में “मारवाड़ी”और मधयप्रदेश में 'जयपुरी' का स्थान है। प्रत्येक की बहुत-सी उपभाषाएँ हैं। 'दो महत्तवपूर्ण विशेषताओं के कारण 'मारवाड़ी'और 'जयपुरी' में भेद है। 'जयपुरी' में सम्बन्धाकारक का चिद्द 'हो' और क्रिया का पुराना धातु 'अछ' है। परन्तु 'मारवाड़ी' में सम्बन्धाकारक का चिद्द 'रो' और 'है' धातु है। गुजराती में कोई निर्देश योग्य अवान्तर भेद नहीं है, परन्तु उत्तारी गुजराती दक्षिणी गुजराती से मुख्य बातों में भेद रखती है। 'राजस्थानी' का स्थान समस्त राजपूताना और उसके आसपास के कुछ विभाग हैं, और गुजराती का स्थान गुजरात और काठियावाड़ हैं, जिनका प्राचीन नाम सौराष्ट्र है।\nगुजराती साहित्य बड़ा विस्तृत है, इसके निर्माण में जैन साधुओं ने भी हाथ बँटाया है, उन्होंने धार्मिक ग्रन्थ ही नहीं लिखे, बड़े-बड़े काव्यों की भी रचना की है, जिन्हें रासो अथवा रास कहते हैं। गुजराती साहित्य में पारसी और मुसलमानों की भी रचनाएँ मिलती हैं, परन्तु उनमें फारसी, अरबी शब्दों का प्रयोग अधिाकतर हुआ है। गुजराती भाषा के प्रतिष्ठित और अधिाक प्रसिध्द कवि नरसिंह मेहता हैं, जो ईस्वी पन्द्रहवें शतक में हुए हैं। ये जाति के नागर ब्राह्मण थे, इनकी रचना भावपूर्ण ही नहीं भक्तिमयी भी है।\nमधयप्रदेश के पूर्व में पूर्वी हिन्दी है। पूर्वीय हिन्दी पर मधयप्रदेशीय अथवा पश्चिमी हिन्दी का प्रभाव बराबर पड़ता रहा है। साथ ही बाहरी भाषाओं के संसर्ग से भी वह नहीं बची, इसलिए उस पर दोनों का अधिाकार देखा जाता है। साधारणत: इसकी संज्ञाओं और विशेषणों का रूप पूर्व की बहिरंग भाषाओं से मिलता-जुलता है, और क्रियाओं एवं धातुओं का रूप मधयदेशीय हिन्दी से। पूर्वीय हिन्दी में तीन प्रधान भाषाएँ हैं। 'अवधाी', 'बघेली' और 'छत्ताीसगढ़ी'। अवधाी को बैसवाड़ी भी कहते हैं,यह भाषा अवधा के दक्षिण पश्चिम में बोली जाती है। कहा जाता है यह बैसवाड़ी राजपूतों की भाषा है। अवधाी का दूसरा नाम'कोशली' है। अवधाी और बघेली में बहुत कम अन्तर है। छत्ताीसगढ़ी पहाड़ी भाषा है, और अधिाक स्वतंत्रा है, उस पर कुछ उत्कल भाषा का प्रभाव भी पाया जाता है। यदि पश्चिमी हिन्दी की ब्रजभाषा भगवान् कृष्णचन्द्र की गुण गाथाओं से पूर्ण है, तो पूर्वी हिन्दी की अवधाी भगवान् रामचन्द्र के कीर्तिकलाप से उद्भासित है। यदि पश्चिमी हिन्दी के सर्वमान्य महाकवि प्रज्ञाचक्षु सूरदास जी हैं, तो पूर्वी हिन्दी के सर्वोच्च महाकवि गोस्वामी तुलसीदास है। यदि उन्होंने प्रेमसिध्दान्त की पराकाष्ठा अपनी रचनाओं में दिखलायी, तो इन्होंने भक्तिरस की वह धारा बहाई जिससे समस्त हिन्दी-संसार आप्लावित है। अवधाी भाषा के मलिक मुहम्मद जायसी भी आदरणीय कवि हैं, उनका 'पर्िवत' अवधाी भाषा का बहुमूल्य ग्रन्थ है, उसमें अधिाकतर बोलचाल की भाषा का प्रयोग देखा जाता है, अवधाी भाषा में कुछ और ग्रन्थ भी पाये जाते हैं, परन्तु उनमें कोई विशेषता नहीं है। कबीर साहब को भी अवधाी भाषा का कवि माना जाता है, उन्होंने स्वयं लिखा है, 'बोली मेरी पुरुब की' परन्तु उनकी रचनाओं के देखने से यह बात स्वीकार नहीं की जा सकती। उनके पद्यों की विचित्रा भाषा है, उसमें किसी भाषा का वास्तविक रूप नहीं दिखलाई देता। नागरी प्रचारिणी सभा से जो उनकी ग्रन्थावली निकली है, और जो उनके समय में लिखित पुस्तक के आधार से सम्पादित हुई है, उसमें पंजाबी भाषा का ढंग ही अधिाक देखा जाता है। अवधाी भाषा में साहित्य है, परन्तु ब्रजभाषा के समान वह विस्तृत और विशाल नहीं है। गोस्वामी तुलसीदास और कविवर सूरदास को छोड़कर हिन्दी-संसार के जितने कवि और महाकवि हुए हैं, उन सबकी अधिाक रचनाएँ ब्रजभाषा में ही हैं। एक से एक बड़े कवियों का सहारा पाकर पाँच सौ वर्ष में ब्रजभाषा का साहित्य-भण्डार जितना बड़ा और विशाल हो गया है, उतना बड़ा भण्डार किसी दूसरी देशभाषा का नहीं है।\nमराठी में तीन प्रधान भाषाएँ अथवा बोलियाँ हैं। पहली देशी मराठी है, जो पूना के चारों ओर शुध्दतापूर्वक बोली जाती है। उत्तारी और मधय कोंकण में यही भाषा अनेक रूपों में दिखलाई देती है, पर सच्ची कोकणी ही दूसरी भाषा है, जो कोंकण के दक्षिण भाग में पाई जाती है, और इन सबों से भिन्नता रखती है। तीसरी बरारी और नागपुरी है जो बरार और मधयप्रान्त के कुछ भाग में प्रचलित है, शुध्द मराठी में और इसमें उच्चारण सम्बन्धाी भिन्नता है। बस्तर में बोली जाने वाली भाषा को'हलाबी' कहते हैं, इसमें मराठी और द्राविड़ी का मिश्रण देखा जाता है। पहली मराठी ही शिष्टभाषा समझी जाती है, और साहित्य इसी भाषा में है। मराठी साधारणत: नागरी अक्षरों में लिखी जाती है, कोंकणी भाषा के लिखने में कनारी वर्णों से काम लिया जाता है। मराठी का साहित्य-भण्डार बड़ा है, और इसमें मूल्यवान कविता पाई जाती है। एक बात में मराठी कुल आर्य-परिवार की भाषाओं से पृथक् है, वह यह कि मराठी के उच्चारण पर वैदिक काल का प्रभाव देखा जाता है, जब कि अन्य भाषाओं ने अपने उच्चारण को स्वतंत्रा कर लिया है।\nमराठी का पुराना रूप ताम्रपत्रों और शिला-लेखों में पाया जाता है, ईस्वी के बारहवें शतक के कुछ ऐसे ताम्रपत्रा और शिलालेख पाये गये हैं। ईस्वी चौदहवें शतक में ज्ञानदेव नामक एक प्रसिध्द महात्मा हो गये हैं, उन्होंने भगवद्गीता पर मराठी में ज्ञानेश्वरी टीका लिखी है। उन्हीं के समय में नामदेवजी भी हुए, जिनकी हिन्दी रचना भी पाई जाती है। मराठी के अभंगों के रचयिताओं में एकनाथ और तुकाराम का नाम अधिाक प्रसिध्द है। स्वामी रामदास का 'दासबोधा' भी प्रसिध्द ग्रन्थ है। ईस्वी उन्नीसवें शतक में मोरोपन्त एक बड़े प्रसिध्द कवि हो गये हैं।\nपूर्वी हिन्दी के पूर्व में बिहारी भाषा है, आजकल बिहारी भाषा भी हिन्दी ही मानी जाती है। बिहारी कुल बिहार, छोटानागपुर और संयुक्त प्रान्त के कुछ पूर्वी भागों में बोली जाती है अब तक इसमें मागधी प्राकृत की दो विशेषताएँ पाई जाती हैं। 'स' का'श' में बदल जाना और अकारान्त शब्दों का एकारान्त हो जाना। बिहारी की तीन प्रधान भाषाएँ हैं-मैथिली, मगही और भोजपुरी। ईस्वी पन्द्रहवीं शताब्दी से मैथिली में कुछ साहित्य पाया जाता है। 'मगही' प्राचीन मागधी प्राकृत की प्रतिनिधिा है,और उसी के अपभ्रंश से वर्तमान रूप में परिणत हुई है। मैथिली और मगही के व्याकरण और शब्दों में बहुत समानता है, पर मगही में साहित्य का अभाव है। भोजपुरी का इन दोनों से अधिाक अन्तर है, यह दोनों से सीधाी है। मगही को तिरहुतिया भी कहते हैं। हार्नल महोदय ने बिहारी को पूर्वी हिन्दी कहा है।\nमैथिल कोकिल विद्यापति मैथिली भाषा के बहुत बड़े कवि हुए हैं, इनकी रचनाएँ बड़ी ही मधुर एवं भावमयी हैं। उनकी पदावली बहुत ही सरस है, उसमें श्रीमती राधिाका के मधुर भावों का बड़ा हृदयग्राही चित्राण है। उनकी रचना की जितनी ममता हिन्दी भाषा वालों को है, उतनी ही बँगला भाषियों को। ब्रजभाषा के शब्दों का प्रयोग उनकी रचनाओं में बड़ी ही रुचिरता के साथ किया गया है। भोजपुरी में भी साहित्य नहीं मिलता, परन्तु इस भाषा में लिखे गये ग्रामीण गीत प्राय: सुने जाते हैं,जो बड़े ही मनोहर होते हैं। पं. रामनरेश त्रिपाठी ने हाल में जो ग्राम्य गीतों का संग्रह प्रकाशित किया है, उसमें भोजपुरी गीतों का भी पर्याप्त संग्रह हो गया है।\nबिहार के दक्षिण पूर्व में बोली जाने वाली भाषा उड़िया कहलाती है। मागधी अपभ्रंश से ही इसकी उत्पत्तिा भी मानी जाती है, जहाँ पर यह मराठी भाषा के समीप पहुँचती है, वहाँ इसमें उसका मिश्रण भी देखा जाता है। बंगाल के समीप पहुँचकर यह बंगाली भाषा से भी प्रभावित है। उड़िया को उत्कली और उड्री भी कहते हैं। इसमें साहित्य भी पाया जाता है, और इस भाषा के भी अच्छे-अच्छे कवि हुए हैं। अधिाकांश रचनाएँ इसकी कृष्णलीलामयी हैं, और उनमें यथेष्ट सरसता है।\nयह भाषा उड़ीसा में, बिहार, मद्रास एवं मधयप्रान्त के कुछ भागों में बोली जाती है, महाराज नरसिंह देव द्वितीय के एक शिलालेख में इसके प्राचीन स्वरूप का कुछ पता चलता है, यह शिलालेख विक्रमी चौदहवें शतक का है। इसका आदि कवि उपेन्द्र भज्ज समझा जाता है। कृष्णदास का रसकल्लोल नामक ग्रन्थ भी प्रसिध्द है। इस भाषा का आधुनिक साहित्य भी विशेष उन्नत नहीं है।\nबंगाल की भाषा बँगला है। ईस्वी चौदहवें शतक के उपरान्त, इसका साहित्य बढ़ने लगा, और इस समय बहुत ही समुन्नत है। इसकी बोलचाल की भाषा के प्रधान रूप तीन हैं। पूर्वी, पश्चिमीय और उत्तारीय। प्रत्येक में अलग-अलग कई बोलियाँ हैं। हुगली के चारों ओर पश्चिमीय है, और गंगा के उत्तार प्रदेश में उत्तारीय, जो कि उड़िया भाषा से मिलती-जुलती है। ढाका के आसपास पूर्वीय भाषा है, जो स्थान-स्थान पर परस्पर बड़ी भिन्नता रखती है। रंगपुरी भाषा आसाम के पश्चिमी छोर पर है, और उत्तारी बंगाल से लगे हुए हिस्सों में बोली जाती है। चटगाँव के आसपास उच्चारण की विशेषताओं के कारण बिलकुल एक नये ढंग की बोली बन गई है, जो कठिनता से बँगला कही जा सकती है। बँगला में 'स' का उच्चारण 'श' होता है इस विषय में वह मागधी से मिलती है। प्राचीन बंगाली कविता में मागधी प्राकृत के कर्ता का चिद्द 'ए' भी सुरक्षित पाया जाता है। जैसे'इष्टदेव' और 'नयनम्' के स्थान पर नयने आदि। यह चिद्द वर्तमान बँगा गद्य में भी पाया जाता है।\nबँगला भाषा इस समय आर्य परिवार की समस्त भाषाओं से उन्नत है। उसका साहित्य भण्डार सर्व विषयों से परिपूर्ण है। प्रत्येक विषय के ग्र्रन्थों की रचना उसमें हुई है, और होती जा रही है। विश्वकवि श्रीयुत रवीन्द्रनाथ ठाकुर की रचनाओं से उसको बहुत बड़ी प्रतिष्ठा प्राप्त हुई है। जैसे कृतविद्य लेखक इस समय बँगला भाषा में हैं, भारतीय किसी भाषा में नहीं हैं, बँगला के साहित्य में मानिकचन्द के गीत सबसे प्राचीन हैं। चण्डीदास और कृत्तिावास भी बहुत बड़े कवि हो गये हैं। आधुनिक कवि और लेखकों में बाबू बंकिमचन्द्र चटर्जी और माइकल गधुसूदनदत्ता आदि ने भी बड़ी कीर्ति पाई है।\nआसाम में बोली जाने वाली भाषा आसामी कहलाती है, यह आर्य-परिवार की एक भाषा है। इस देश में रहने वाली बहुत-सी जातियाँ तिब्बती वर्मन भाषा में बातचीत करती हैं। मगधा की मागधी प्राकृत का पता तीन धाराओं से लगाया जा सकता है। पहली धारा है दक्षिण में बोली जाने वाली उड़िया, दूसरी है दक्षिण और पूर्व की पश्चिमीय और पूर्वीय बँगला, तीसरी उत्तार पूर्व की आसामी। बँगला भाषा ही अधिाक उत्तार पूर्व में पहुँचकर आसामी बन गई है। यद्यपि आसामी तिब्बती वर्मन भाषा के प्रभाव और संसर्ग के कारण और उच्चारण दोनों में बँगला से बहुत भिन्नता रखती है, परन्तु बँगला से परिवर्तित होकर वर्तमान रूप धारण करने के प्रमाण उसमें बहुत अधिाक मौजूद हैं। इसका साहित्य भी उन्नत है, और इसमें बहुत से ऐतिहासिक ग्रन्थ हैं,जिनको आसामी 'बूरंजी' कहते हैं। कुछ काल तक पादरियों के चेष्टा से आसामी भाषा अपने मुख्यरूप में बँगला से अधिाक उन्नत हो गई थी, पर अब फिर उसमें संस्कृत शब्दों का अधिाक प्रवेश हो रहा है।\nगढ़वाल और कुमायूँ के ब्रिटिश जिलों की और गढ़वाल रियासत की भाषा मधय पहाड़ी कहलाती है। इसकी दो प्रधान शाखाएँ हैं, कुमाउँनी और गढ़वाली। इन दोनों भाषाओं में साहित्य बहुत कम है, इनी-गिनी पुस्तकें ही इसमें मिलती हैं।\nशिमला और उसके आसपास की पहाड़ियों में एक-दूसरे से मिलती-जुलती कई भाषाएँ हैं, जिन्हें पश्चिमी पहाड़ी कहते हैं। इन भाषाओं में कोई साहित्य नहीं है। इनका क्षेत्रा पश्चिमोत्तार प्रदेश में जौंसार और बावर से प्रारंभ होकर पंजाब की रियासतों सिरमौर, मण्डी, चन्दा तथा शिमला पहाड़ी और कुल्लू होते हुए पश्चिम में काश्मीर तक विस्तृत है। इन भाषाओं में जौंसारी,किऊँथली कुल्लुई, चमिआल्ही आदि प्रधान हैं।\nलहन्दा की तीन बोलियाँ हैं। दक्षिणीय या मुलतानी, उत्तारीय पूर्वी या पोठवारी, उत्तारीय पश्चिमी या धान्नी! लहन्दा में ग्राम्यगीत के अतिरिक्त और कोई साहित्य नहीं है। ईस्वी सोलहवें शतक की लिखी हुई गुरु नानक देव की एक जन्म साखी (जीवन-चरित्रा) और कुछ साधारण कविताएँ जहाँ-तहाँ मिल जाती हैं। मुसलमानों की कुछ रचनाएँ पोठहारी बोली में पाई जाती हैं। परन्तु उसको लोग पंजाबी भाषा में लिखी गई मानते हैं।\nसिन्धाी सिन्धा की भाषा है, दक्षिण में यह समुद्र तक फैली हुई है, उत्तार में आकर यह लहन्दा से मिल जाती है। सिन्धा में प्राचीन काल का ब्राचव् देश था, प्राकृत वैयाकरणों ने यहाँ ब्राचव् अपभ्रंश और ब्राचव् पैशाची का होना स्वीकार किया है। सिन्धाी की पाँच भाषाएँ हैं-बिचोली, सिरादकी, लाड़ी, थरेली और कच्छी। बिचोली भाषा मधय सिन्धा की है, साहित्यिक यही भाषा है, और इसी में साहित्य है। सिरादकी-बिचोली का एक रूप है, वास्तव में उसकी भिन्न सत्ता नहीं है। केवल थोड़ा-बहुत उच्चारण का अन्तर है। सिन्धाी सिरादकी को सबसे शुध्द समझते हैं। लाड़ी लाडू प्रदेश की भाषा है-इसमें भद्दापन है। लाडू का शब्दार्थ है ढालुवाँ। बिचोली और इसमें यह अन्तर है कि इसमें बहुत से प्राचीन रूप पाये जाते हैं, वर्तमान पिशाच भाषा की विशेषताएँ भी इसमें मिलती हैं। थरेली और कच्छी दोनों मिश्रित भाषाएँ हैं। पहली भाषा थारू में बोली जाती है, और यह परिवर्तनशील है, क्योंकि सिंधाी भाषाएँ धीरे-धीरे राजस्थानी मारवाड़ी द्वारा प्रभावित होती जाती हैं। कच्छी कच्छ में बोली जाती है, इसमें सिन्धाी और गुजराती का मिश्रण है। सिन्धाी में साहित्य है, परन्तु थोड़ा। थरेली को 'बरोची' और ठाटका भी कहते हैं, थल से थरु शब्द बना है, इस थरु में बोले जाने के कारण ही 'थरेली' नाम की रचना हुई है। सिरादकी को कुछ सिन्धाी पृथक् बोली मानते हैं। अब्दुल लतीक नाम का एक प्रसिध्द कवि ईस्वी अठारहवीं सदी में हो गया है। उसने जो ग्र्रन्थ रचा है,उसका नाम 'शाहजो रिसालो' है। इसमें सूफी मत के सिध्दान्तों की छोटी-छोटी कथाएँ लिखकर समझाया गया है। सिन्धाी को सिन्धा का हाफिज कहते हैं। इस भाषा में वीररस की कुछ सुन्दर कविताएँ भी मिलती हैं।\nपैशाची भाषा के विषय में पहले कुछ चर्चा हो चुकी है। उसके सम्बन्धा की विशेषता यहाँ लिखी जाती है। वर्तमान पिशाच भाषा के बोलने वाले दक्षिण में काबुल नदी के पास और उत्तार पश्चिम हिमालय की नीची श्रेण्0श्निायों में और उत्तार में हिन्दूकुश एवं मुस्तरा श्रेणियों के बीच में रहते हैं। इसके तीन विभाग हैं-काफिर, खोआर और डर्ड। काफिष्र के बोलने वाले काफिष्रिस्तान में रहते हैं, बशराली इनकी प्रसिध्द भाषा है, डेविडसन ने इस पर एक अच्छा व्याकरण लिखा है, कोनो ने इस भाषा का एक कोश भी लिख दिया है। इसके बोलने वाले काफिरिस्तान की वशगल नामक तराई में रहते हैं, इसी से इसका नाम वशगली है। इसके दक्षिण में बाई-काफिर रहते हैं, जिनकी बोली बाईअला है, इसमें और वशगली में बड़ी घनिष्ठता है। 'वेरों'वशगली के पश्चिम की दुर्गम घाटियों में रहने वाले प्रेशुओं की भाषा है, इसमें और वशगली में बड़ा अन्तर है। वेरों में जैसी कि स्थिति संकेत करती है, अन्य भाषा की अपेक्षा ईरानियन प्रभाव ही अधिाक है-जैसे कि 'ड' का 'ल' में बदल जाना। परन्तु दूसरी ओर यह उच्चारण में डार्ड भाषा से मिलती है, जो बात और काफिर भाषाओं में नहीं पाई जाती। गबरवटी या गब्रभाषा गबेरों की भाषा है जो कि नसरत की देश की एक जाति है, यह देश बशगल और चित्राल नदियों के संगम पर है। 'कलाशा' कलाशा-काफिरों की भाषा है, यह भी इन्हीं दोनों नदियों के दोआबे में बोली जाती है। विडल्फ ने गवरबटी भाषा का शब्दकोष बनाया है,लेटनर का डार्डिस्तान, कलाशा के विषय में बहुत कुछ बतलाता है। 'पशाई' पैशाची से निकली है, और लगभन के देहकानों की बोली है। पशाई पर जो कि सबसे दक्षिण की भाषा है, पश्चिमी पंजाब के एण्डोएरियन भाषाओं का प्रभाव है। दूसरी ओर कलाशा लोअर भाषा से प्रभावित है। कुल काफिर भाषाओं पर पास की पश्तो भाषा का बहुत बड़ा असर देखा जाता है।\nखोआर 'खोयाको' जाति की भाषा है, इसका स्थान वर्तमान पिशाच भाषाओं के काफिर और डार्ड समूह के मधय में है। यह अपर चित्राल और यासीन के एक भाग की भाषा है। इसे चित्राली या चत्रारी भी कहते हैं। लेटनर के 'डार्डिस्तान' नामक ग्रन्थ में इसके विषय में बहुत कुछ लिखा हुआ है, इस भाषा पर विडल्फ और ब्रीयेन ने व्याकरण भी बनाया है।\nडार्ड भाषा समूह में सबसे प्रधान शिना है। यह शिन जाति की भाषा है। ये लोग काश्मीर के उत्तार के रहने वाले हैं। बिडल्फ की ट्राइव्स आव दि हिन्दूकुश और लेटनर, के 'डार्डिस्तान' के देखने से इस बड़ी जाति और इसकी भाषा के विषय का पूरा ज्ञान होता है। मेगस्थनीज ने इनको 'डरडेई' कहा है, और महाभारत में इन्हें डारडस लिखा गया है। शिना की बहुत-सी बोलियाँ हैं, उनमें सबसे मुख्य 'जिलजित' घाटी की 'जिलजित' भाषा है। अस्तोर घाटी में बोली जाने वाली भाषा अस्तोरी कहलाती है। चिलासी, गुरेजी, ट्रास और डाहहनू की दो-दो भाषाएँ हैं, जिनके साथ 'बालती' का व्यवहार भी किया जाता है। यूरोपियनों ने 'डार्ड' शब्द का प्रयोग हिन्दुकुश के दक्षिण में बोली जाने वाली कुल इण्डोएरियन भाषाओं के लिए किया है। डार्डिक शब्द इसी से निकला है, जो वर्तमान पिशाची भाषा का भी बोधाक है।\nकाश्मीरी अथवा काशीरु काश्मीर की भाषा है, इसका आधार शिना की तरह की एक भाषा है। काश्मीरी के बहुत से शब्द-जैसे व्यक्तिवाचक, सर्वनाम अथवा घनिष्ठताबोधाक-प्राय: शिना के समान है। बहुत पहले से ही संस्कृत के प्रभाव में रहकर इसने अपने साहित्य का विकास अधिाक किया है, इस कारण इसके शब्द भण्डार पर संस्कृत या उसके अन्य अंगों का बहुत प्रभाव पड़ा है। विशेष करके पश्चिम पंजाब की लहन्दा भाषा का जो कि काश्मीर के दक्षिणी सीमा पर प्रचलित है। ईस्वी चौदहवें शतक से अठारहवें शतक के आरम्भ तक काश्मीर मुसलमानों के अधिाकार में रहा है। इन पाँच सौ वर्षों में बहुत लोग मुसलमान हो गये, और इसी सूत्रा से काश्मीरी भाषा में अनेक अरबी, फारसी के शब्द भी सम्मिलित हो गये। इसका प्रभाव बचे हिन्दुओं की भाषा पर भी पड़ा है। काश्मीरी में आदरणीय साहित्य है। 1875 ई. में ईश्वर कौल ने संस्कृत भाषा के व्याकरण की प्रणाली पर'काश्मीर शब्दामृत' नामक एक व्याकरण भी बनाया है। इन्होंने इस भाषा की उच्चारण प्रणाली को बहुत सुधारा है, फिर भी वह सर्वथा निर्दोष नहीं हुई है। स्थान-स्थान पर काश्मीरी भाषा में भिन्नता भी है, इसकी सबसे प्रधान भाषा काष्टवारी है। स्थानीय भाषाओं के नाम 'दोड़ी' 'रामबनी' और 'पौगुली' है। काश्मीरी ही एक ऐसी पैशाची भाषा है, कि जिसके लिखने के वर्ण निजके हैं, उसे शारदा कहते हैं। प्राचीन पुस्तकें इसी वर्ण में लिखी हुई हैं।\n'मैया' एक और भाषा है, जो वास्तव में बिगड़ी हुई शिना है, यही नहीं, कोहिस्तान में शिना के आधार से बनी हुई,बहुत-सी बोलियाँ बोली जाती हैं। परन्तु दक्षिणी भाग में लहन्दा और पश्तो का अधिाक प्रभाव देखा जाता है। ये सब भाषाएँ कोहिस्तानी कहलाती हैं, परन्तु इनमें 'मैया' को प्रधानता है। इन भाषाओं का उल्लेख विडल्फ ने अपने ग्रन्थ 'ट्राइव्स आव दि हिन्दूकुश' में किया है। इनमें से किसी में न तो साहित्य है, और न लिखने के वर्ण हैं। कोहिस्तान पर बहुत समय तक अफगानों का अधिाकार रहा है, इसीलिए वहाँ अब पश्तो का ही अधिाक प्रचार है, कोहिस्तानी उन मुसलमानों की ही भाषा रह गई है, जिनको अपनी प्राचीन भाषा से प्रेम है।\nसिंधा नदी के इस कोहिस्तान के पश्चिम में स्वातनदी का कोहिस्तान है, यहाँ की प्रधान भाषा भी पश्तो ही है, पर यहाँ भी अब तक कुछ ऐसी जातियाँ हैं, जो शिना के आधार पर बनी हुई बोलियाँ बोलती हैं। प्रधान भाषा गरबी और अन्य भाषाएँ तोरवाली या तोरवल्लाव और वाश्कारिक है। विडल्फ ने इन बोलियों का भी वर्णन किया है। मैया और गरबी दोनों मिश्रित भाषाएँ हैं।\nकहा जाता है पैशाची भाषा में गुणाढय नामक एक विद्वान् ने 'बव्कथा' अर्थात् 'बृहत्कथा' नामक एक ग्रन्थ लिखा था, यह ग्रन्थ अब नहीं प्राप्त होता। इसका संस्कृत अनुवाद पाया जाता है, जो काश्मीर के दो विद्वानों का किया हुआ है। इनका नाम क्षेमेन्द्र और सोमदेव था। इस संस्कृत ग्रन्थ का नाम 'कथासरित्सागर' है। 'बव्कथा' पैशाची भाषा के साहित्य का प्रधान ग्रन्थ है। इसके अतिरिक्त काश्मीरी भाषा में कुछ और ग्रन्थ हैं, परन्तु उनमें कोई विशेष प्रसिध्द नहीं हैं।\nकाश्मीरी भाषा की प्रथम कवि एक स्त्राी है, जिसका नाम लल्ला अथवा लालदेह था, वह चौदहवीं ईस्वी शताब्दी मेे हुई है। मुसलमान कवियों में महमूद गामी प्रसिध्द है, यह अठारहवें शतक में था, इसने 'यूसुफजुलेखा' 'लैला-मजनू' और 'शीरीं-फरहाद' नाम की पुस्तकें फारसी ग्रन्थों के आधार से लिखी हैं।\nहेमचन्द्र ने दो प्रकार की पैशाची का वर्णन अपने प्राकृत व्याकरण में किया है। पहली को केवल पैशाची और दूसरी को चूलिका-पैशाची लिखा है। पैशाची का वर्णन पाद4के 303 से 324 तक के सूत्रों में और चूलिका पैशाची का निरूपण 325से 328 तक सूत्रों में किया गया है। रामशर्मा ने अपने प्राकृत कल्पतरु के पैशाची के दो भेद लिखे हैं, 1. शुध्द और 2.संकीर्ण। शुध्द के सात और संकीर्ण के चार उपभेद उन्होंने बतलाये हैं-शुध्द के सात भेद ये हैं-\nअब से ढाई सौ वर्ष पहले विजय कुमार अपने अनुयायियों के साथ सिंहल गया था और वहाँ उसने बुध्द-धार्म के साथ आर्य-भाषा का भी प्रचार किया था, उसी की संतान सिंहली है, जो अब तक वहाँ प्रचलित है। सिंहली का प्राचीन रूप ईस्वी दशवें शतक का है, उसको 'इलू' कहते हैं। इस सिंहली का प्रभाव मालद्वीप भाषा पर भी पड़ा है। इस भाषा में थोड़ा-बहुत साहित्य भी है। किन्तु कोई प्रसिध्द ग्रन्थ नहीं है।\nपश्चिमी एशिया एवं यूरप के कई भागों में फिरने वाली कुछ जातियाँ 'जिप्सी' कहलाती हैं, ये किसी स्थान विशेष में नहीं रहतीं, यत्रा-तत्रा सकुटुम्ब पर्यटन करती रहती हैं। इनकी भाषा का नाम भी जिप्सी है। ईस्वी पाँचवीं शताब्दी में जो प्राकृत रूप आर्यभाषा का था, इनकी भाषा उसी की संतान है। यद्यपि भिन्न-भिन्न स्थानों में भ्रमण करते रहने और अनेक भाषा-भाषियों के संसर्ग से उनकी भाषा में बहुत अधिक परिवर्तन हो गया है। परन्तु उनकी भाषा के शब्द भण्डार पर आर्यभाषा की छाप लगी स्पष्ट दृष्टिगत होती है।\n"http://www.gadyakosh.org/gk/index.php?title=आर्य्य_भाषा_परिवार_/_भाषा_की_परिभाषा_/_%27हरिऔध%27&oldid=18469" से लिया गया\nइस पृष्ठ का पिछला बदलाव 17 जनवरी 2013 को 19:57 बजे हुआ था।\nयह पृष्ठ 2,508 बार देखा गया है।


इस मॉनसून में इम्युनिटी बढ़ाने वाली3चीजें जरूर खाइए – Legend News\nJuly 2, 2020 LegendNews\t0 Comments इम्युनिटी, एंटी-बैक्टीरियल, दही, बादाम, मॉनसून, हल्दी\nयह साल का वह समय है, जब हम उदासी से भरे दिनों का सामना करते हैं लेकिन साथ ही नम मिट्टी की खुशबू का आनंद भी लेते हैं। मॉनसून का मौसम चिलचिलाती गर्मी से राहत देता है। गर्म पकौड़े और अदरक की चाय बारिश का मजा और बढ़ा देते हैं।\nइस मौसम की अपनी खूबसूरती है, लेकिन यह कई तरह की मौसमी बीमारियां भी लाता है। हालांकि जरूरी नहीं है कि सभी बीमारियां जलजनित ही हों। मैक्स हेल्थकेयर, दिल्ली में डायटेटिक्स की रीजनल हेड ऋतिका समद्दर के अनुसार मॉनसून के दौरान हमारी इम्युनिटी थोड़ी कमजोर हो जाती है और हम सर्दी, वायरल इंफेक्शन, फ्लू और पाचन सम्बंधी समस्याओं के अधिक शिकार होने लग जाते हैं। इसलिए, इस मौसम में हमारा इम्यून सिस्टम अच्छा रहना चाहिये, जो कुछ तरह के खाद्य पदार्थ लेने से संभव हो सकता है।\nबेहद इम्‍युनिटी के लिए अपनी डाइट में इन तीन फूड्स को शामिल कीजिए –\n1.बादामः बादाम में 15 पोषक तत्व होते हैं, जैसे मैग्नीशियम, प्रोटीन, रिबोफ्लेविन, जिंक, आदि। इसके अलावा, बादाम में विटामिन ‘ई’ प्रचुर मात्रा में होता है, जो पल्मोनरी इम्यून फंक्शन को सहयोग देने के लिये एंटीऑक्सीडेंट का काम करता है। विटामिन ‘ई’ वायरस और बैक्टीरिया द्वारा होने वाले इंफेक्शंस से भी सुरक्षा देता है। बादाम एक सुविधाजनक स्नैक है, जिसे कहीं भी, कभी भी खाया जा सकता है। इसे कई अलग तरीकों से डाइट में शामिल किया जा सकता है। बादाम का अपना स्वाद होता है और कोई भी भारतीय मसाला इसका स्वाद बढ़ा देता है। आप हेल्‍दी और स्वादिष्ट स्नैक्स बनाने के लिये अपने पसंदीदा फ्लेवर्स के साथ बादाम को मिला भी सकते हैं!\n2.दहीः दही में मौजूद प्रोबायोटिक्स या ‘‘अच्छे बैक्टीरिया’’ आपके इम्यून फंक्शन को बेहतर करने में मदद कर सकते हैं। वे आंतों के स्वास्थ्य को बनाये रखने में मदद करते हैं, जिससे रोगों से लड़ने के लिए आपका इम्यून सिस्टम गति प्राप्त करता है। दही में विटामिन ‘डी’ भी होता है, जो सर्दी और फ्लू होने से रोकता है। हेल्‍दी डाइट के लिये आप फ्रूट स्मूथीज बना सकते हैं या दही की कटोरी में फलों या सूखे मेवों को काटकर डाल सकते हैं!\n3. हल्दीः यह सबसे शक्तिशाली भारतीय मसालों में से एक है और इसमें कैल्शियम, फाइबर, आयरन, जिंक, आदि समेत 300 से अधिक पोषक तत्व होते हैं। हल्दी में प्रदाहरोधक (एंटी-इनफ्‍लैमेटरी) गुण भी होते हैं, जो इम्युनिटी बढ़ाने में मदद कर सकते हैं। इसमें एंटी-वायरल, एंटी-फंगल और एंटी-बैक्टीरियल गुण भी होते हैं, जो शरीर के इम्यून फंक्शन को मजबूत करते हैं। हल्दी का काली मिर्च के साथ दूध या घी में मिलाकर सेवन किया जा सकता है!\nहम सभी को मॉनसून बहुत पसंद है और हममें से कोई भी इस सुखद मौसम में बीमार या खुद को मजबूर नहीं रखना चाहता है। यह समय सावधानी रखते हुए अपने शरीर को रोगों से सुरक्षित रखने का है।\n← वेस्टइंडीज के महान बल्लेबाज सर एवरटन वीक्स का निधन\nअब जम्मू-कश्मीर से लद्दाख तक महसूस किए गए भूकंप के झटके →\nखानपान द्वारा पाया जा सकता है हाई ब्लड प्रेशर से छुटकारा


Modi Government has only one day to pass the Upper caste reservation bill - सवर्ण आरक्षण बिल को पारित करने के लिए मोदी सरकार के पास सिर्फ एक दिन!\nहोमदेशसवर्ण आरक्षण बिल को पारित करने के लिए मोदी सरकार के पास सिर्फ एक दिन!\nआठ जनवरी को संसद के शीतकालीन सत्र के आखिरी दिन यदि सवर्ण आरक्षण बिल दोनों सदनों में पारित नहीं हुआ तो इसका अटकना तय\nWritten by: नवनीत मिश्र, Updated:7जनवरी, 2019 6:13 PM\nसामान्य वर्ग को आरक्षण देने का संशोधन विधेयक कल पेश करना होगा\nलोकसभा और राज्यसभा, दोनों जगह कल ही बिल पारित कराना होगा\nबजट सत्र के दौरान आचार संहिता लग जाने से नहीं लाया जा सकेगा बिल\nनरेंद्र मोदी सरकार(Narendra Modi Govt) के पास सवर्णों को आरक्षण देने का विधेयक ( Reservation Quota for Upper Castes) पारित कराने के लिए सिर्फ एक दिन का समय बचा है. कल यानी आठ जनवरी को ही संसद के शीतकालीन सत्र का आखिरी दिन है. सामान्य वर्ग को आरक्षण देने के कैबिनेट में लिए गए इस फैसले को कानूनी जामा पहनाने के लिए कल का ही वक्त सरकार के पास है. अगर शीतकालीन सत्र में यह बिल पास नहीं हुआ तो फिर मामला लटक सकता है. क्योंकि लोकसभा चुनाव से पहले संसद का सिर्फ बजट सत्र बचा है. मगर बजट सत्र शुरू होने तक आदर्श आचार संहिता लगने की प्रबल संभावना है. ऐसे में उस सत्र मे यह बिल पारित नहीं हो सकता. इस प्रकार जो होना है, सो इसी सत्र में होना है।\nऐसे में मंगलवार को संसद खुलते ही सुबह-सुबह सरकार को लोकसभा में आर्थिक आधार पर सामान्य वर्ग को आरक्षण देने के लिए संशोधन विधेयक पेश करना होगा.लोकसभा में बहुमत है तो सरकार कुछ ही समय में विधेयक पास करा ले जाएगी. मगर, क्या यह विधेयक राज्यसभा में भी उसी दिन पास हो पाएगा? इस पर संशय है. वजह कि मोदी सरकार के पास उच्च सदन में बहुमत नहीं है.चुनाव से पहले बीजेपी इस फैसले के जरिए राजनीतिक लाभ न हासिल कर ले, इसके लिए इस प्रस्ताव को विपक्ष एक रणनीति और राजनीति के तहत समीक्षा के लिए कमेटी को भेजने की मांग उठा सकता है. जिससे इस बिल को पारित करने में देरी लग सकती है.\nयह भी पढ़ें : लोकसभा चुनाव से पहले मोदी सरकार का बड़ा ऐलान: गरीब सवर्णों को सरकारी नौकरी और शिक्षण संस्थानों में मिलेगा आरक्षण\nहालांकि, सियासी जानकार बताते हैं कि यह चुनावी सीजन है. ऐसे में कांग्रेस सहित, सपा-बसपा जैसे दल भी इस बिल के पारित करने में रोड़े अटकाने से बचेंगे. क्योंकि अगड़ी जातियों को वे भी नाराज नहीं कर सकते. फिर भी संसद के एक ही कार्यदिवस में इतने बड़े प्रस्ताव के पास होने की उम्मीद कम ही बताई जाती है. बिना बहस के इस ऐतिहासिक प्रस्ताव के पास होने की उम्मीद कम है. इसके लिए या तो कल चर्चा के दौरान संसद को देर शाम तक गतिशील किया जा सकता है या फिर 11 दिसंबर से आठ जनवरी के तय शीतकालीन सत्र को दो से तीन दिन और बढ़ाने का फैसला हो सकता है. ताकि सरकार किसी तरह मान-मनौव्वल के जरिए बिल को पारित कराने में सफल हो. इसके अलावा सरकार के पास कोई चारा नहीं है. वैसे भी यह बिल अब सरकार के लिए नाक का सवाल बन चुका है. क्योंकि सोशल मीडिया पर सवर्णों का एक धडा इसे लॉलीपाप बताने में जुटा है. सरकार बिल पारित कर आलोचकों का जवाब देना चाहेगी.\nनरेंद्र मोदी सरकार (PM Modi Govt) ने सोमवार को हुई कैबिनेट की बैठक में आर्थिक रूप से कमजोर सवर्णों को सरकारी नौकरी में आरक्षण (Quota for Upper Castes) देने का फैसला किया है. सवर्णों को सरकारी नौकरी और उच्च शिक्षण संस्थानों में प्रवेश के लिए 10 फीसदी आरक्षण मिलेगा, यह आरक्षण 50 फीसदी की सीमा से अलग होगा. केंद्रीय कैबिनेट ने सोमवार को इस संशोधन को मंजूरी दे दी. इसके लिए सरकार संविधान संशोधन बिल (Constitutional Amendment Bill) लेकर आएगी. संसद में संविधान संशोधन बिल मंगलवार को आ सकता है. नरेंद्र मोदी सरकार लोकसभा चुनाव से पहले इस फैसले के जरिए सवर्णों को अपने पक्ष में करने की कोशिश में है. बता दें, सवर्ण और मध्यम वर्ग का बड़ा धड़ा भाजपा से नाराज चल रहा था. भाजपा ने इस फैसले के जरिए इसी धड़े को लुभाने की कोशिश की है.इस फैसले पर केंद्रीय मंत्री शिव प्रताप शुक्ला ने कहा, 'दस फीसदी आरक्षण मामले पर मोदी जी ये बहुत बड़ा फैसला लिया है. यह पहले से बीजेपी के एजेंडे पर था. इसका चुनाव से कोई लेना देना नहीं है. हमने मध्य प्रदेश और राजस्थान में उनसे अधिक वोट पाए हैं.'\nVIDEO : गरीब सवर्णों को आरक्षण, सिर्फ लुभाने की कोशिश\nअब चुनाव से पहले सिर्फ बजट सत्र बचा है, मगर तब तक आचार संहिता की बंदिशें लग जाएंगी. इस प्रकार जो होना है, वह इसी सत्र में होना है.


indian railways irctc train news waiting tickets on trains not available on delhi mumbai route it is difficult to come home in holi asj | Indian Railways / IRCTC / Train News : दिल्ली- मुंबई रूट पर नहीं मिल रहा ट्रेनों में वेटिंग का भी टिकट, होली में घर आना हुआ मुश्किल\nindian railways irctc train news waiting tickets on trains not available on delhi mumbai route it is difficult to come home in holi asj\nIndian Railways / IRCTC / Train News : दिल्ली- मुंबई रूट पर नहीं मिल रहा ट्रेनों में वेटिंग का भी टिकट, होली में घर आना हुआ मुश्किल\nUpdated Date Thu, Mar 25, 2021, 8:04 AM IST\nपटना. होली में प्रवासियों को आने में काफी परेशानी होगी. ट्रेनों के रद्द होने व नयी दिल्ली व मुंबई रूट में ट्रेनों में लंबी वेटिंग लिस्ट होने से उनका आना असंभव सा दिखता है. नयी दिल्ली से आनेवाली ब्रह्मपुत्र मेल में 25, 26 व 27 मार्च को स्लीपर के वेटिंग लिस्ट पर्याप्त होने से अब वेटिंग का भी टिकट नहीं कट रहा है.\nवहीं, संपूर्ण क्रांति में 26 मार्च को स्लीपर में 285 वेटिंग, 27 मार्च को 212 वेटिंग है. 25 मार्च को ट्रेन रद्द है. विक्रमशीला में 25 मार्च को स्लीपर में 277, 27 मार्च को 233 वेटिंग है.\nट्रेन के रद्द होने से परेशानी\n26 मार्च को ट्रेन के रद्द होने से परेशानी अधिक है. राजधानी में वेटिंग लिस्ट अधिक है. मुंबई से आनेवाली ट्रेनों में स्लीपर में 100 से ऊपर वेटिंग है. रेलवे की ओर से होली पर लंबी दूरी के लिए स्पेशल ट्रेनें चलायी जा रही हैं. इसमें बिना आरक्षण के सफर करना मुश्किल है.\nसंपूर्ण क्रांति में स्लीपर में 285 वेटिंग\nनयी दिल्ली-पटना रूट पर होली से पहले ट्रेनों में लंबी वेटिंग लिस्ट है. श्रमजीवी एक्सप्रेस में स्लीपर में 25 को 68, 26 को 76 व 27 मार्च को 86 वेटिंग है. पूर्वा एक्सप्रेस में स्लीपर में 25 को 187, 27 को 248 व 28 को 75 वेटिंग है. श्रमजीवी एक्सप्रेस में 25 को 88, 26 को 76 व 27 मार्च को 86 वेटिंग है. नयी दिल्ली से आनेवाली राजधानी में 25 को एसी थ्री में 75, 26 को 83, 27 को 102 वेटिंग है.\nएसी टू में भी तीनों दिन 40 से ऊपर है. मुंबई से आनेवाली ट्रेनों में लोकमान्य तिलक टर्मिनल -पाटलिपुत्रा में 25 मार्च को स्लीपर में 117, 26 को 116 व 27 को 59 है. जबकि इस ट्रेन में सेकेंड सिटिंग सीट 25 व 26 का टिकट नहीं कट रहा है. ट्रेन संख्या 03204 में स्लीपर में 25 मार्च को 117, 26 को 85 व 27 को 70 वेटिंग है. इस ट्रेन में सेकेंड सिटिंग सीट 25 व 26 का टिकट नहीं कट रहा है.\n11 जोड़ी होली स्पेशल ट्रेनें चलेंगी\nयात्रियों की सुविधा के लिए नयी दिल्ली, आनंद विहार टर्मिनल, हैदराबाद, सूरत आदि स्टेशनों से खुलकर पूर्व मध्य रेल के पटना, बरौनी, गया सहित अन्य स्टेशनों के लिए कुल 11 जोड़ी होली स्पेशल ट्रेनों का परिचालन किया जा रहा है. होली में प्रवासियों को घर आने में काफी परेशानी होने तथा News in Hindi से अपडेट के लिए बने रहें हमारे साथ.\nपूमरे के मुख्य जनसंपर्क पदाधिकारी राजेश कुमार ने बताया कि इन स्पेशल ट्रेनों के सभी कोच आरक्षित श्रेणी के होंगे. इसमें यात्रा करने वाले यात्रियों को कोविड-19 के मानकों का पालन करना होगा.\nPublished Date Thu, Mar 25, 2021, 8:04 AM IST


दक्षिण अफ्रीका के सामने 312 रनों का लक्ष्य, इंग्लैंड के4बल्लेबाज़ों ने लगाए अर्धशतक\nBy एशियाविल डेस्क • 30/05/2019 at 6:52PM\nएक समय में इंग्लैंड की टीम 350 के स्कोर की तरफ़ बढ़ती दिख रही थी, लेकिन अफ्रीका के गेंदबाज़ों ने आख़िरी ओवर्स में बल्लेबाज़ों को ज़्यादा छूट नहीं दी.\nऑलराउंडर बेन स्टोक्स की 89 रनों की शानदार पारी की बदौलत मेज़बान इंग्लैंड ने विश्वकप के पहले मैच में दक्षिण अफ्रीका के सामने 311 रन बनाए. अफ्रीका को मैच जीतने के लिए 312 रन बनाने होंगे. दोनों दिग्गज टीमों के बीच मैच की पहली पारी काफी उतार-चढ़ाव से भरी रही. जॉनी बेयरस्टो जब पहले ही ओवर में शून्य रन बनाकर इमरान ताहिर का शिकार बने तो लग रहा था कि इस पिच पर पहले बल्लेबाज़ी कर रही इंग्लैंड की टीम लड़खड़ा जाएगी. शानदार फॉर्म में चल रहे बेयरस्टो जब पवलेयिन लौटे तो टीम का स्कोर था एक रन.\nइमरान ताहिर की फिरकी इंग्लैंड के बल्लेबाज़ों को समझ में नहीं आ रही थी. लेकिन इंग्लिश बल्लेबाज़ों ने बता दिया कि क्यों उसकी टीम को इस वक़्त क्यों दुनिया की बेहतरीन साइड माना जाता है. उसके बाद जो भी बल्लेबाज़ आया कम से कम अर्धशतक बनाया.\nबेयरस्टो शून्य रन बनाकर आउट हुए\nसलामी बल्लेबाज़ जेसन रॉय ने 54, जो रूट ने 51, कप्तान इयॉन मॉर्गन ने 57, बेन स्टोक्स ने 89 रनों की पारियां खेलीं. जोस बटलर जब 16 गेंदों में 18 रन बनाकर एनगिडी का शिकार बने, तब जाकर ये सिलसिला टूटा. एनगिडी ने उसके बाद मोइन अली को भी जल्द ही पवेलियन का रास्ता दिखाकर इंग्लैंड के बड़े स्कोर बनाने के मंसूबे पर लगाम कस दी. लेकिन इस दौरान जेसन रॉय और जो रूट ने 106 रनों की भागीदारी की और उसके बाद इयॉन मॉर्गन और बेन स्टोक्स ने भी इतने ही रनों की साझेदारी कर इंग्लैंड को मज़बूती दी.\nडेल स्टेन के अभाव में कप्तान फाफ डु प्लेसी ने गेंदबाज़ों से छोटे-छोटे स्पेल करवाकर इंग्लैंड के किसी बल्लेबाज़ को लंबा स्कोर नहीं बनाने दिया. नए स्पेल में रबाडा आए तो जो रूट को आउट किया और फिर नए स्पेल में ताहिर को लाए तो उन्होंने कप्तान मॉर्गन को पवेलियन भेज दिया. उसके बाद एनगिडी ने लगातार दो झटके दिए.\nयही वजह है कि 35वें ओवर में 200 और 42वें ओवर में 250 रन बनाने वाली इंग्लैंड की टीम 340+ स्कोर की तरफ़ बढ़ती दिख रही थी, लेकिन बाद के ओवर्स में दक्षिण अफ्रीकी गेंदबाज़ों ने इंग्लैंड को खुलकर खेलने का मौक़ा नहीं दिया.\nअफ्रीका की तरफ़ से लुंगी एनगिडी ने 10 ओवर में 66 रन देकर सबसे ज़्यादा3विकेट लिए. इमरान ताहिर ने 10 ओवर में 61 रन देकर दो, खगिसो रबाडा ने 10 ओवर में 66 रन देकर2विकेट लिए. फेलुक्वायो ने जेसन रॉय का महत्वपूर्ण विकेट लिया. दक्षिण अफ्रीका की तरफ़ से7गेंदबाज़ों ने बॉलिंग की.


Best Free Plagiarism Checker Online for Hindi and English Text (2020) - Blogfens.com\nBest Free Plagiarism Checker Online for Hindi and English Text (2020)\nकिसी को भी duplicate और plagiarized content पसंद नहीं है, वो चाहे कोई scholar हो या फिर कोई blogger. इसलिए लोग Online Plagiarism Checker ढूंढते है. ऐसा इसलिए क्यूंकि एक Plagiarised Content में कभी भी originality देखने को नहीं मिलती, जिस कारण से इसे एक authentic content नहीं कहा जा सकता है. ऐसे में अगर आप एक Blogger हो तब तो Google आपके इस प्रकार के content को पूरी तरह से reject कर देता है.\nअब सवाल आता है की तब कैसे ये check करें की कोई content plagiarized है भी या नहीं. तब आपको बता दूँ की Internet में ऐसे बहुत से Free और Paid Plagiarism Checker Tools उपलब्ध हैं जिससे की आप English और Hindi Content verify कर सकते हैं. आज के इस article “हिंदी ब्लॉग के लिए best free plagiarism checker for Hindi text” में हम ऐसे Free Plagiarism Tools के विषय में जानेंगे जिनका इस्तमाल आप अपने Blog या कोई content में कर सकते हैं. तो फिर चलिए शुरू करते हैं.\nPlagiarism क्या है?\nPlagiarism का मतलब होता है की किसी दुसरे के कार्य को या idea को चुराना और अपने लिए उसका इस्तमाल करना, बिना उसे सही credit या reference दिए ही.\nउदाहरण के तोर पर, यदि आप कोई ऐसा content लिख रहे हैं अपने ब्लॉग पर जिसके लिए आप कुछ ideas दुसरे popular blogs से ले रहे हैं, ऐसे में यदि आप बिना कोई reference दिए या credit दिए ऐसा करते हैं तब ये Plagiarism कहलाएगी.\nयदि आप ऐसा करते हैं तब वहां पर आपने plagiarism किया है.\nमैंने ऐसे बहुत से Bloggers को देखा है जो की अलग अलग ब्लॉग से ideas लेते हैं और उन्हें अपने ढंग से लिखते हैं तब ये भी एक प्रकार का Plagiarism होता है. ऐसे में यदि आप Blogging को लेकर serious हैं तब आपको ये सभी चीज़ें नहीं करनी चहिये. बल्कि आप अपने हिसाब से अपनी सोच के अनुसार चीज़ों को करने के ऊपर ध्यान दें.\nPlagiarism Checker क्या है?\nPlagiarism checker एक ऐसा software होता है जो की online उपलब्ध होता है और इसकी मदद से आप कोई भी document को check कर सकते हैं ये देखने के लिए की वो duplicate या plagiarised content है या नहीं.\nयहाँ पर ये checker अक्सर पुरे Internet को scan करते हैं ये धुंडने के लिए की क्या कोई phrases, terms या quotes समान तो नहीं है. वहीँ कुछ Plagiarism Checker तो बहुत ही ख़ास होते हैं जो की Wording में समानता भी खोज लेते हैं जिससे आप ये बता सकते हैं की आपके article को किसी ने इस्तमाल किया है या आपने किसी के article का इस्तमाल किया हुआ है.\nPlagiarism Checker का इस्तमाल क्यूँ किया जाता है?\nPlagiarism checkers का इस्तमाल लिखे हुए article की originality को check करने के लिए की जाती है. इसे इस्तमाल करने पर आप आसानी से cross-check कर सकते हैं text को duplicated content के लिए. Duplicated Content में शामिल हैं quoted material, paraphrased material, wordings में समानता इत्यादि.\nये सभी चीज़ों को manually करना असंभव है, इसलिए Plagiarism checkers का इस्तमाल किया जाता है ऐसे कार्यों को सहज करने के लिए. वहीँ आखिर में हमें एक Original Piece की Content प्राप्त हो.\nHindi Plagiarism Checker Online 2020\nवैसे तो आपको बहुत से free plagiarism online checker इस्तमाल करने के लिए मिल जायेंगे. लेकिन यहाँ पर हमने आपके लिए बेहतरीन free plagiarism checker no word limit को list किया हुआ है जिससे की आपको उन्हें खुदसे धुंडने की कोई जरुरत नहीं है. तो चलिए भी उन Tools के विषय में जानते हैं.\nCopyscape एक बेहतरीन Tool है जो की free service प्रदान करता है. वहीँ इसका इस्तमाल कर आप आसानी से search कर सकते हैं plagiarism के लिए online और साथ में किसी भी प्रकार की content की चोरी का पता लगा सकते हैं.\nइसमें केवल आपको type करना होता है आपके Original Content के URL को, और Copyscape बाकि का काम खुद कर लेता है.\nइसमें आप एक Website की ज्यादा से ज्यादा5से6articles ही check कर सकते हैं, जो की इस Tool की एक limitation भी आप कह सकते हैं. वैसे आप Google Blogger में अपने article को copy कर उसके url को इसमें check कर सकते हैं. इससे ये एक नए URL के तरह काम करेगा. वहीँ इसकी limit ख़त्म होने के बाद आप फिर से एक नयी blogger account पर ठीक इसी तरीके का इस्तमाल कर सकते हैं.\nवैसे तो Copyscape एक Free Service हैं लेकिन ये साथ में offer करता है professional services भी ज्यादा advanced कार्यों के लिए जिसके लिए वो कुछ charges भी लेता है. लेकिन एक Hindi blogger के लिए Free Service ही बहुत काफी होती है.\nGoogle का इस्तमाल भी Plagiarism Checker के तोर पर किया जा सकता है. बहुत से लोगों को शायद ये पता न हो लेकिन आप Google Search Engine का भी इस्तमाल कर सकते हैं content में duplicasy check करने के लिए. ये Tools के तरह तो काम नहीं करता लेकिन काफ़ी चीज़ें आपके सामने ढूंडकर दिखा देता है.\nइसमें आप अपने article के कुछ paragraphs को check कर सकते हैं, जिसमें आपको बस उन्हें copy कर Google Search में paste करना होता है और search करना होता है. इससे Google आपको copied results दिखा देगा, लेकिन इसमें वो ये नहीं बताएगा की कितनी % आपकी copy की गयी है इत्यादि.\nआप कोई भी भाषा के articles Google में check कर सकते हैं Plagarism के लिए.\nQuetext एक बेहतरीन Online Plagarism Check करने के लिए Hindi और English आर्टिकल के लिए. इसका Free Version भी काफ़ी अच्छा है लेकिन उसकी भी कुछ limitation हैं. आप चाहें तो इसका paid version भी इस्तमाल कर सकते हैं.\nइस Tool का User Interface बहुत ही बढ़िया है और साथ में इसे इस्तमाल करना भी उतना ही आसान है. इसमें आपको सभी Similarities Underlined की हुई मिलेंगी और इसके अलावा भी Plagiarism Percentage भी display किया गया मिलेगा. Quetext एक safe plagiarism checker है इस्तमाल करने के लिए.\nPlagiarism Detector एक बहुत ही Hindi plagiarism checker Tool है internet में, और सबसे बढ़िया बात ये पूरी तरह से FREE या !\nसुनने में आपको आश्चर्य लगे लेकिन ये सही है की ये best free plagiarism checker totally free है. मतलब की इस Tool का इस्तमाल करने के लिए आपको किसी भी प्रकार का भुकतान नहीं करना पड़ता है. बस इसमें आपको अपने content को copy और paste करना होता है.\nइस plagiarism checker software में आपको deep और thorough check करने का भी विकल्प मिलता है. जिससे की आपको कुछ extra levels की plagiarism search और additional result details प्राप्त होती हैं.\nNote ये इन सभी Plagiarised Tools में से सबसे best हैं, वहीँ आप free में इसमें बहुत ही बढ़िया ढंग से अपने contents को check कर सकते हैं.\nSearch Engine Reports भी एक बेहतरीन Plagiarism Checker है. इसका मुख्य कारण यह है की ये इस्तमाल करता है Google’s exact search की, जिसका मतलब की प्रत्येक individual sentence को Search किया जाता है Google में ये देखने के लिए की किसी प्रकार की matching source तो नहीं है.\nये Tool छोटे Paragraphs को check करने के लिए बेहतर है. लेकिन यदि आपको एक article को check करना है तब इसमें उतनी सुविधा आपको नहीं मिलेगी. वहीँ इसमें आपको plagiarized text highlighted भी नहीं मिलेगी.\nDuplichecker एक ऐसा online software है जो की Plagiarism को आसानी से detect करने में सक्षम है वो भी एकदम free. इसका इस्तमाल कर आप अपने Blogs के articles को आसानी से check कर सकते हैं.\nवहीँ इसका इस्तमाल करना भी काफी ज्यादा आसान है जो की आपको instant results (within seconds) प्रदान करता है. इसमें आप चाहें तो content को copy paste कर सकते हैं या उन्हें upload भी कर सकते हैं.\nRegular इस्तमाल करने के लिए, बेहतर ये होगा की आप इसमें खुदको register कर लें जो की free है. Unregistered users को जहाँ केवल 1 free search daily मिलता है वहीँ registered users daily 50 searches कर सकते हैं.\nये थी कुछ बेहतरीन free plagiarism checker online के लिए. आप अपने हिसाब से इन tools का इस्तमाल कर सकते हैं. सभी plagiarism checker tool के कुछ unique features होते हैं. साथ में उनके अपने ही advantages और disadvantages भी होते हैं.\nखास इसलिए ही मैंने इतने सारे plagiarism checker for Hindi language का list बनाया हुआ है जिससे आपको इस्तमाल करने में सहजता हो सके.\nआप अपने ब्लॉग में कौन से tool का इस्तमाल करते हैं और क्यूँ?\nहमें comments में अपने जवाब जरुर बताएं. मुझे उस विषय में जानने में बेहद खुशी होगी. यदि आपके मन में इस article को लेकर कोई भी doubts हैं या आप चाहते हैं की इसमें कुछ सुधार होनी चाहिए तब इसके लिए आप निचे comments लिख सकते हैं.\nब्लॉगिंग से पैसे कैसे कमाए 2020


इस्लामाबाद – पूर्व प्रधानमंत्री नवाज़ शरीफ ने पाकिस्तानी सेना पर तीखी आलोचना करने के बाद इस देश की सियासत में बड़ी उथल-पुथल शुरू हुई है। पाकिस्तानी सेना ने इस देश पर ३३ वर्ष राज किया और अन्य वर्षों में किसी भी जनतांत्रिक सरकार को ठीक से काम भी करने नहीं दिया, यह आरोप करके नवाज़ शरीफ ने पाकिस्तानी सेना को लक्ष्य किया था। इस पर सेना से कड़ी प्रतिक्रिया प्राप्त हो रही है। नवाज़ शरीफ का भाषण प्रसारित करने के आदेश किसे पूछकर दिए गए, ऐसा सवाल पाकिस्तानी सेना ने प्रधानमंत्री इम्रान खान की सरकार से करने की बात कुछ पत्रकार कर रहे हैं। इसके साथ ही पाकिस्तान की गुप्तचर संगठना ‘आयएसआय’ विपक्ष के नेताओं से भेंट करने लगी है, ऐसे समाचार भी प्राप्त हो रहे हैं।\nपूरे विश्‍व में पाकिस्तानी सेना को आज तक ‘स्टेट विदिन द स्टेट’ यानी देश में मौजूद स्वतंत्र देश कहा जा रहा था। लेकिन, अब पाकिस्तान की सेना का वर्चस्व इतनी मात्रा में बढ़ा है कि अब पाकिस्तानी सेना यानी ‘स्टेट अबोव स्टेट’ बनी है, ऐसी तीखी आलोचना नवाज़ शरीफ ने की। पाकिस्तान की सेना देश से भी बड़ी हो गई है, ऐसी आलोचना नवाज़ शरीफ ने करने से पाकिस्तानी सेना को बड़ी मिर्च लगी है। इसके साथ ही पाकिस्तानी सेना कर रहे भ्रष्टाचार की ओर ध्यान आकर्षित करके ऐसे मामलों में कार्रवाई क्यों नहीं की जा रही है? यह सवाल भी शरीफ ने किया है। शरीफ के भाषणा की गूँज़ सिर्फ पाकिस्तान ही नहीं बल्कि पूरे विश्‍व में सुनाई दे रही है और अंतरराष्ट्रीय माध्यमों ने भी इस आलोचना का संज्ञान लिया है। इस वजह से पाकिस्तान की सेना और भी गुस्सा हुई है।\nनवाज़ शरीफ का भाषण प्रसारित ना करें, ऐसी सूचनाएं पाकिस्तानी समाचार चैनलों के लिए सरकार ने जारी की थीं। फिर भी उनका भाषण प्रसारित किया गया, इसके पीछे प्रधानमंत्री इम्रान खान का हाथ होने की बात कही जा रही है। नवाज़ शरीफ क्या बोलेंगे, इसकी जानकारी इम्रान खान रख रहे थे। इस भाषण में वह हम पर आलोचना किए बिना पाकिस्तान की सेना को लक्ष्य करेंगे, यह जानकारी इम्रान खान को पहले ही प्राप्त हुई थी। इसी कारण उन्होंने यह भाषण प्रसारित करने की अनुमति समाचार चैनलों को प्रदान की थी, ऐसा दावा पाकिस्तान के ज्येष्ठ पत्रकार नज़म सेठी ने किया है। नवाज़ शरीफ ने पाकिस्तानी सेना को लक्ष्य करने पर उनके खिलाफ़ देशद्रोह का आरोप अधिक आक्रामकता से लगाना संभव होगा, इसके अलावा अपनी सेना के साथ और भी नज़दिकियां बढ़ेंगी, यह तर्क लगाकर इम्रान खान ने यह सियासी चाल खेली है, ऐसा सेठी का कहना है।\nलेकिन, इस वजह से पाकिस्तान की सेना और भी गुस्सा हुई है और इस मामले में पाकिस्तानी सेना ने इम्रान खान की सरकार से सवाल करने का समाचार है। किसे पूछकर नवाज़ शरीफ का भाषण प्रसारित करने दिया, यह सवाला पाकिस्तानी सेना ने अपनी ही सरकार से बड़े तीखे रवैये के साथ किया होने का दावा माध्यमों ने किया है। साथ ही पाकिस्तान की कुख्यात गुप्तचर संगठना ‘आयएसआय’ ने विपक्ष के नेताओं से गुप्त तरीके से भेंट करने की खबरें भी प्राप्त हो रही हैं। बीते कुछ महीनों से पाकिस्तान की सेना प्रधानमंत्री इम्रान खान के कारोबार पर बड़ी नाराज़ है। सियासी, आर्थिक और विदेश नीति जैसे क्षेत्रों में इम्रान खान की सरकार पूरी तरह से नाकाम साबित हुई है। ऐसे में इस तरह की नाकाम सरकार को सत्ता पर बिठाने के लिए पाकिस्तानी सेना ने बड़ी सहायता की यह आरोप भी अब जोर पकड़ रहा है। नवाज़ शरीफ ने अपने भाषण में हमारा विवाद इम्रान खान से नहीं है, बल्कि उनके जैसे अयोग्य व्यक्ति को सत्ता पर बिठानेवालों से होने की बात कही थी। इम्रान खान की नाकामी पाकिस्तानी सेना के लिए मुश्‍किल बन रही है और नवाज़ शरीफ जैसा तेज़ सियासी नेता इस स्थिति का पूरा लाभ उठा रहा है, ऐसा कुछ सियासी विश्‍लेषकों का कहना है। इस पृष्ठभूमि पर पाकिस्तानी सेना की बेचैनी और भी बढ़ रही है।\nनवाज़ शरीफ के भाषण के बाद पाकिस्तानी सेना के हस्तक समझे जा रहे पत्रकार उन पर आक्रामकता से आलोचना कर रहे हैं। इस भाषण के ज़रिए नवाज़ शरीफ ने अपना सियासी भविष्य दांव पर लगाया और अब उनका सफर अल्ताफ हुसेन की दिशा में हो रहा है, ऐसी आलोचना भी यह सेना समर्थक पत्रकार कर रहे हैं। साथ ही नवाज़ शरीफ रॉ के एजंट हैं, ऐसे आरोप भी हो रहे हैं। पाकिस्तान की अंतरराष्ट्रीय प्रतिमा मलीन करने के लिए नवाज़ शरीफ के भाषण का इस्तेमाल भारत कर सकता है, ऐसा दावा सेना के वफादार पाकिस्तानी माध्यम कर रहे हैं। साथ ही कु्छ तटस्थ पत्रकार नवाज़ शरीफ के भाषण पर गंभीरता से सोचने का यही अवसर होने का इशारा जनता को दे रहे हैं। पाकिस्तानी सेना राजनीति में दखलअंदाज़ी ना करे, यह उम्मीद भी शरीफ ने व्यक्त की। इसमें क्या गलत है? यह सवाल भी यह पत्रकार उठा रहे हैं।\nअमरीका ने सबूत दिए तो ‘हक्कानी नेटवर्क’ पर कार्रवाई करेंगे – पाकिस्तान के विदेश मंत्री की घोषणा २६/११ के हमले के पीछे पाकिस्तान होने के विधान पर शरीफ कायम पाकिस्तान के प्रधानमंत्री को हार होने का विश्वास – विदेशी समाचार चैनलों के समक्ष कबूल किया लादेन को ‘शहीद’ बतानेवाले पाकिस्तान के प्रधानमंत्री की आलोचना तालिबान के कमांडर ने किया पाकिस्तान की ‘आयएसआय’ का पर्दाफाश छह महीने में अफ़गान-पाकिस्तान सीमा पर ४० पाकिस्तानी सैनिक ढ़ेर हुए ‘ब्लैक डे’ की कोशिश नाकाम करने के लिए पाकिस्तानी सेना ने की सिंध में कार्रवाई पाकिस्तान के पूर्व प्रधानमंत्री शरीफ ने सेना के खिलाफ़ कड़ा रुख अपनाया\nआयएसआय, इम्रान खान, नवाज शरीफ, पाकिस्तानी सेना\nनवाज़ शरीफ ने तीखी आलोचना करने पर पाकिस्तानी सेना में बेचैनी added by Pratyaksha Mitra on September 23, 2020


Home Technology IPhone SE On Amazon IPhone SE Price IPhone SE Launch Date IPhone...\niPhone SE on Amazon: आईफोन चाहने वालों के लिए गुड न्यूज आयी है. हाल में लॉन्च हुए iPhone SE पर2हजार का फ्लैट कैश डिस्काउंट मिल रहा है और 12 हजार रुपये से ज्यादा का एक्सचेंज बोनस. अगर आपका मन भी आईफोन लेने का मन है तो इस मौके को मिस न करें. इस फोन को 64GB, 128GB और 256GB का ऑप्शन है. फोन में को रेड, ब्लैक और व्हाइट कलर में खरीद सकते है.\nApple iPhone SE (64GB) – Starlight (3rd Generation)\n64GB में व्हाइट कलर के इस फोन की कीमत है 43,900 रुपये. HDFC Bank के कार्ड से पेमेंट करने पर2हजार रुपये का इंस्टेंट कैशबैक है. फोन पर 12,500 रुपये का एक्सचेंज बोनस भी है. इस फोन का स्क्रीन साइज 4.7-inch है और HD डिस्प्ले है.\nAmazon Deal On Apple iPhone SE (64GB) – Starlight (3rd Generation)\nकैसा है फोन का कैमरा?\nइस फोन में एडवांस सिंगल कैमरा है जिसमें 12MP का Wide कैमरा है. इस कैमरे में Smart HDR 4, फोटोग्राफिक स्टाइल, पोट्रेट मोड और 4K वीडियो बना सकते हैं. फोन में 7MP का HD सेल्फी कैमरा है और इसमें भी Smart HDR 4, फोटोग्राफिक स्टाइल, पोट्रेट मोड है. इस कैमरे से 1080p की वीडियो बना सकते हैं.\niPhone SE के दूसरे फीचर्स\nफोन में A15 Bionic चिप लगी है जो फास्ट परफॉर्मेंस देती है. फोन की बैटरी भी काफी पावरफुल है और फुल चार्ज होने पर 15 घंटे तक चल जाती है. फोन का ड्यूरेबल डिजायन है और IP67 लेवल का वाटर रेसिस्टेंस है. सेक्योरिटी और प्राइवेसी के लिये फोन में होम बटन पर ही टच आईडी है.फोन का ऑपरेटिंग सिस्टम iOS 15 है\nPrevious articleiqoo neo6camera and battery leak: लॉन्च से पहले iQoo Neo6की कैमरा और बैटरी डिटेल्स लीक, 80W फास्ट चार्जिंग से होगा लैस! – iqoo neo6camera and battery details leaked ahead of april 13 launch\nNext articleआलिया रणबीर शादी लाइव: शादी और सुखी परिवार कब होगा? अलग-अलग अलग-अलग मात्रा में वृद्धि


You are here » Home » भोपाल » अपेक्स बैंक घोटाले की न्यायिक जांच हो\nहिंदू या मुसलमान नहीं कट्टरवादी विचारधारा के खिलाफ :दिग्विजय\nभोपाल,9नवंबर. नभासं. कांग्रेस महासचिव दिग्विजय सिंह ने अपेक्स बैंक द्वारा किसानों की जमीन विदेशी कंपनी के पास गिरवी रखकर 665 करोड रूपये ऋण लेने के घोटाले की न्यायिक जांच कराने की मांग की है.\nसिह ने यहां प्रदेश कांग्रेस कमेटी के पदाधिकारियों की बैठक में भाग लेने के बाद पत्रकारों से चर्चा कर रहे थे. उन्होंने कहा कि अपेक्स बैंक ने राज्य के लाखों किसानों द्वारा ऋण लेने के लिए गिरवी रखी गई जमीन को उनकी सहमति के बगैर विदेशी कंपनी के पास गिरवी रखकर 665 करोड रूपये का ऋण लेने का घोटाला किया है. यह किसानों के साथ सरासर धोखाधडी है. सिंह ने समाजसेवी अन्ना हजारे और बाबा रामदेव पर लगातार हमले करने सवाल पर कहा कि वे हजारे की बहुत इज्जत करते है और उनके खिलाफ कोई अपशब्द नही कहे. उनके द्वारा आज ट्वीटर पर हजारे से पूछे गए सवाल पर कहा कि हजारे से राज ठाकरे के उत्तर भारतीय के खिलाफ के खिलाफ की टिप्पणी और आरक्षण के मुद्दे पर अपना मत स्पष्ट करने की बात कही है. उन्होंने कहा कि हजारे अपनी कमेटी के विस्तार में आरक्षण के तहत दलित, आदिवासी,मुस्लिम और युवा वर्ग को शामिल कर वोट की राजनीति कर रहे है.उन्होंने कहा कि बाबा रामदेव को वे संत नही मानते है क्योंकि रामदेव कि संतो की परंपरा नही जुडे हुए है. रामदेव योग के नाम पर आम जनता को ठग रहे है. उन्होंने आरोप लगाया कि भाजपा ने देश में कई फर्जी साधु संतों की जमात खडी कर दी है.\nउन्होंने कहा कि फेसबुक पर उनका कोई अकाउंट नही है जो अकाउंट मेरे नाम से खोले गए है और यह फर्जी अकाउंट राष्ट्रीय स्वयंसेवक संघ के लोगों द्वारा आपरेट किया जा रहा है. सिंह ने कहा कि प्रदेश के सीधी जिले में बुखार से 40 से अधिक लोगों की मौत के मामले में राज्य सरकार ने जिम्मेदार जिले के अधिकारियो को दंडित करने की बजाय निर्दोष पटवारी को निलंबित कर दिया है. उन्होने इस पटवारी को बहाल कर दोषी अधिकारियों के खिलाफ कार्यवाही करने की मांग की हे. सिंह ने कहा कि आगामी विधानसभा चुनाव नजदीक आने के चलते राज्य प्रशासनिक और पुलिस के अधिकारियों को अब कांग्रेस के प्रति रवैया बदलता जा रहा है. उन्होंने कहा कि प्रदेश की हरदा नगर पालिका के हाल में हुए चुनाव में अध्यक्ष पद पर कांग्रेस के प्रत्याशी की जीत के साथ अब प्रदेश में भाजपा सरकार की उल्टी गिनती शुरू हो गई है.\nतीसरा विकेट शिवराज का- कांग्रेस महासचिव दिग्विजय सिंह ने कहा कि भ्रष्टाचार के आरोप में भाजपा के उत्तराखंड और कर्नाटक के मुख्यमंत्रियों का विकेट गिराने के बाद भाजपा नेतृत्व को तीसरा विकेट मध्यप्रदेश्र के मुख्यमंत्री शिवराजसिंह चौहान का गिराने के लिए अब हम लोग मजबूर करेंगे. जिसमें मप्र की सरकारी मशीनरी भी उनकी मदद करेगी. दिग्गी ने जस्टिस पीपी नावलेकर की लोकायुक्त के पद पर नियुक्ति की प्रक्रिया पर सवाल उठाए. उन्होंने आरोप लगाया कि तमाम सुबूतों के बावजूद लोकायुक्त ने डंपर मामले में मुख्यमंत्री को क्लीनचिट दे दी . हमें लोकायुक्त पर भरोसा नहीं है.डंपर मामले को हम हाईकोर्ट में ले गए हैं और वहां भ्रष्टाचार सिद्ध करेंगे. उन्होंने दावा किया कि राज्य सरकार के भ्रष्टाचार से संबंधित कई सुबूत उनके पास हैं. इन सुबूतों को इकट्ठा करने में अन्य लोगों के अलावा प्रदेश सरकार के अधिकारी भी मेरी मदद कर रहे हैं. दिग्विजय सिंह ने कहा कि प्रदेश में एक ही कंपनी को निर्माण के ठेके दिए जा रहे हैं. इसके बारे में भी मैं सुबूत जुटा रहा हूं. सुबूत मिलने पर नाम लेकर आरोप लगाऊंगा.\nदिग्विजय सिंह ने एक सवाल के जवाब में कहा कि उन्होंने कभी भी हिंदू या मुसलमान को आतंकवादी नहीं कहा. हमेशा यह कहा है कि कट्टरवादी विचारधारा ही आतंकवाद की पोषक है. आरएसएस प्रचारक इंद्रेश कुमार द्वारा उन्हें आतंकवादी कहने पर दिग्विजय ने कहा कि इंद्रेश कुमार देवास के सुनील जोशी की हत्या में शामिल हैं और असीमानंद ने भी इंद्रेश कुमार के खिलाफ बयान दिया है. राहुल गांधी की फर्जी फेसबुक प्रोफाइल के मामले में बाबा रामदेव का नाम आने के बारे में पूछे जाने पर दिग्विजय ने दोहराया कि बाबा ठग है. उन्होंने इस आरोप का खंडन किया कि वे हिंदू संतों के खिलाफ बयानबाजी करते हैं. बल्कि आरएसएस देश में फर्जी संतों को बढ़ावा दे रहा है.\nसंभालना पड़ी व्यवस्था\nदिग्विजय सिंह की पत्रकार वार्ता में अव्यवस्था मच गई. प्रदेश कांग्रेस ने न तो पत्रकारों के बैठने के लिए कुर्सियों का इंतजाम किया था और न नेताओं के बैठने के लिए डायस का. संभवत:यह पहला मौका था जब पत्रकार फर्श पर बैठे हुए थे और नेता खड़े-खड़े उन्हें संबोधित कर रहे थे. दिग्विजय सिंह ने खुद व्यवस्था को अपने हाथ में लिया और प्रिंट व इलेक्ट्रानिक मीडिया के सभी कैमरामेन को पीछे किया.\nभोपाल विज्ञान मेला 2016 का हुआ शुभारंभ : राजधानी के युवक ने6महीने में बनाई मिस...\nTags: Apex Bank, Digvijay Singh\n« पेट्रोल मूल्य वृद्धि वापस ली जाये: जीतू जिराती\nसंविदा शिक्षक वर्ग-3 की परीक्षा तिथि आगे बढ़ेगी »


शरीर की जरूरत को ध्यान में न रखकर केवल लंबे समय तक उच्च प्रोटीन डाइट लेना ही शरीर को नुकसान पहुंचाता है।\nलखनऊ। प्रोटीन को मांसपेशियों का भोजन कहा जाता है। प्रोटीन ऑक्सीजन, हाइड्रोजन और नाइट्रोजन से बनने वाला तत्व है, जो शरीर को बीमारियों से बचाने का काम करता है। प्रोटीन ही शरीर को अंदर और बाहर से मजबूत बनाता है। लेकिन प्रोटीन लेने की भी एक उम्र होती है जिसके बाद प्रोटीन शरीर के लिए नुकसानदायक होता है। क्योंकि यह सीधे पाचन शक्ति को प्रभावित करता है।\nशरीर को कब किस उम्र में कितने प्रोटीन की जरूरत होती है इसके बारे में आहार विशेषज्ञ डॉ. सुरभि जैन बता रही हैं-\nप्रोटीन कितना जरूरी\nइस बात में शायद ही कोई संदेह हो कि शरीर के विकास के लिए प्रोटीन जरूरी है। हमारे शरीर में 1000 से अधिक प्रोटीन पाए जाते हैं। शरीर की जरूरत को ध्यान में न रखकर केवल लंबे समय तक उच्च प्रोटीन डाइट लेना ही शरीर को नुकसान पहुंचाता है। प्रोटीन शरीर के लिए बेहद जरूरी है। हमारे शरीर का 18-20% भार प्रोटीन के कारण होता है।\nप्रोटीन से मांसपेशियों व पाचन तंत्र को मजबूती मिलती है। प्रोटीन, हृदय व फेफड़े के ऊतक स्वस्थ रखते हैं।\nप्रोटीन शरीर के सुचारू रूप से कार्य करने के लिए जरूरी है। शरीर से टॉक्सिन को बाहर निकालता है। शरीर का पीएच लेवल बनाए रखता है। प्रोटीन मूड भी ठीक रखता है। तनाव के स्तर को कम करता है।\nअधिक मात्रा में प्रोटीन का सेवन (कुल कैलोरी में 30% से अधिक प्रोटीन डाइट का भाग) शरीर को नुकसान पहुंचाता है। इससे शरीर में कीटोंस की मात्रा बढ़ जाती है, जो कि विषैला पदार्थ है। इस पूरी प्रक्रिया में शरीर से ज्यादा मात्रा में पानी बाहर निकल जाता है, जिससे डीहाइड्रेशन भी हो सकता है। अधिक व्यायाम करने वालों में ऐसा अधिक होता है। ऐसी डाइट को कीटोजेनिक डाइट भी कहते हैं।\nकिडनी की समस्या से जूझ रहे लोगों को भी उच्च प्रोटीन डाइट से परहेज रखने की सलाह दी जाती है। अधिक प्रोटीन डाइट लेने से किडनी पर दबाव अधिक पड़ जाता है। हड्डियों की समस्या जैसे रूमेटाइड आर्थराइटिस की स्थिति से जूझ रहे लोगों को भी उच्च प्रोटीन डाइट से बचने की सलाह दी जाती है। चूंकि प्रोटीन के अवशोषण के लिए अधिक कैल्शियम की आवश्यकता होती है, ऐसे में मांसपेशियों व हड्डियां का कैल्शियम घटने लगता है।\nप्रति 100 ग्रा. - ग्राम\nमूंगफली 23-28 ग्राम, ब्रेड की एक स्लाइस3ग्राम, अंडा 12 ग्राम, कच्ची सब्जियां4ग्राम, चावल/पास्ता5ग्राम, चिकन 29ग्राम, पनीर 18-20 ग्राम, सोयाबीन 35 ग्राम, काजू 25-27ग्राम, अखरोट 16 ग्राम, बादाम 21ग्राम\nप्रोटीन से जुड़े आधुनिक शोध\nएक शोध के अनुसार लो-कोलेस्ट्रॉल डाइट लेने वालों को अंडों के सेवन से बचना चाहिए। अंडे का अधिक सेवन टाइप2डायबिटीज के खतरे को बढ़ा सकता है।\nलॉस एंजिल्स स्थित यूनिवर्सिटी ऑफ कैलिफोर्निया में 6381 वयस्कों पर एक अध्ययन किया गया। उसमें खाए जाने वाले प्रोटीन की मात्रा के आधार पर कई श्रेणियां बांटी गयीं। उच्च प्रोटीन (20% से अधिक कैलोरी प्रोटीन से), मध्यम प्रोटीन (11 से 19%) व कम प्रोटीन (10 % से कम)। 65 वर्ष से अधिक की उम्र के लोग जो अधिक मात्रा में प्रोटीन का सेवन करते हैं, उनमें मधुमेह और कैंसर से मृत्यु होने की आशंका बढ़ जाती है। वहीं मध्यम श्रेणी में प्रोटीन का सेवन करने वालों में यह आशंका कम देखने को मिलती है।\nआयु बढ़ने के साथ शरीर की प्रोटीन आवश्यकता कम हो जाती है। प्रोटीन से शरीर में आईजी-एफवन हार्मोन सक्रिय हो जाता है, जो शरीर में ऊतकों की वृद्धि के लिए जिम्मेदार हैं। ऐसे में अधिक प्रोटीन शरीर कोशिकाओं में वृद्धि के लिए दबाव डालता है।\nशाकाहारी भोजन से पर्याप्त मात्रा में प्रोटीन मिलना थोड़ा मुश्किल होता है, इसलिए आपको अपने डायट में प्रोटीन वाले चीजों की मात्रा बढानी पड़ेगी जिससे आप पर्याप्त प्रोटीन पा सके। हम यहां आपको कुछ आसान तरीकों के बारे में बता रहे हैं-\nआहार विशेषज्ञ सुरभि जैन अनुसार, शाकाहारियों को अपने आहार में डेयरी प्रोडक्ट ज्यादा प्रयोग करने चाहिए जैसे कि दूध, दही, पनीर आदि। आपको रोजाना लंच के बाद छाछ या दही, और रोज सुबह और रात में सोने से पहले एक ग्लास दूध पीनी चाहिए। सोयाबीन और स्प्राउट्सल लें। दलिया, चने, अलसी का बीज और फलियां ये सब प्रोटीन के मुख्य स्रोत हैं। अपने खानपान में बींस, मटर, दालें आदि शामिल करें। आप इन्हें गेहूं या चावल जैसे अनाज के साथ लें तो आपको इनसे सारे पोषक तत्व एक साथ मिल जाएंगे।\nProtein needs Kitojenik Diet Rheumatiod arthritis dietitian Surbhi Jain right amount of protein


पीएम आवास योजना के 75 हजार लाभार्थियों को पीएम मोदी आज लखनऊ\nपीएम आवास योजना के 75 हजार लाभार्थियों को पीएम मोदी आज लखनऊ में वर्चुअली घर की चाबी सौंपेंगे\nवाराणसी:- प्रधानमंत्री नरेंद्र मोदी आज उत्तर प्रदेश की राजधानी लखनऊ में आजादी के 75वीं वर्षगांठ से जुड़े एक समारोह में शिरकत करेंगे। पीएम मोदी इस दौरान प्रधान मंत्री आवास योजना-अर्बन के लाभार्थियों को उनके घरों की चाबी भी डिजिटल तरीके से सौंपेंगे. उत्तर प्रदेश के 75 जिलों के 75 हजार लाभार्थियों को उनके आवास की यह चाबी सौंपी जाएगी. पीएम मोदी प्रधानमंमत्री आवास योजना के लाभार्थियों से डिजिटल तरीके से संवाद भी करेंगे. वो उनसे आवास मिलने से हुए फायदों और सरकारी योजनाओं के फायदों के बारे में जानकारी हासिल करेंगे.\nप्रधानमंत्री नरेंद्र मोदी मंगलवार को लखनऊ के इंदिरा गांधी प्रतिष्ठान में आजादी के 75वें वर्ष के अवसर पर अमृत् महोत्सव के तहत आयोजित ‘नया शहरी भारत: शहरी परिदृश्य में बदलाव' सम्मेलन और प्रदर्शनी का आगाज करेंगे. इस कार्यक्रम को आजादी@75-न्यू अर्बन इंडिया: ट्रांसफॉर्मिंग अर्बन लैंडस्केप नाम दिया गया है. समारोह के साथ यहां एक प्रदर्शन की भी आयोजन किया जाएगा. प्रधानमंत्री मोदी लखनऊ के इंदिरा गांधी प्रतिष्ठान में होने वाले इस कार्यक्रम में शामिल होंगे.\nप्रधानमंत्री उत्तर प्रदेश में स्मार्ट सिटीज मिशन और अमृत के तहत 75 शहरी विकास परियोजनाओं का शिलान्यास या उद्घाटन भी करेंगे. साथ ही लखनऊ, कानपुर, वाराणसी, प्रयागराज, गोरखपुर, झांसी और गाजियाबाद के लिए फेम-2 योजना के तहत 75 बसों को हरी झंडी भी दिखाएंगे. पीएम मोदी लखनऊ की बाबा साहेब अंबेडकर यूनिवर्सिटी में श्री अटल बिहारी बाजपेयी चेयर की स्थापना का ऐलान भी करेंगे.


रिलायंस जियो की एक और उपलब्धि, इस क्षेत्र में खत्म किया बीएसएनएल का वर्चस्व ! - First Bharatiya\nरिलायंस जियो की एक और उपलब्धि, इस क्षेत्र में खत्म किया बीएसएनएल का वर्चस्व !\nजिओ मार्केट में सबसे कम समय में सबसे अधिक ग्राहक को अपने खेमे में शामिल कर लिया है आज यही वजह है की एशिया की सबसे आमिर शख्स मुकेश अम्बानी है | बात दे की ब्रॉडबैंड सेगमेंट में वायरलेस सर्विस के साथ वायर्ड सर्विस में भी रिलायंस जियो का ही सिक्का चल रहा है. ट्राई के हालिया जारी नवंबर 2021 के आंकड़ों के मुताबिक, वायर्ड फिक्स्ड लाइन ब्रॉडबैंड सर्विस में सरकारी कंपनी बीएसएनएल को पीछे छोड़कर जियो ने नबंर वन की पोजीशन हासिल कर ली है.\nमीडिया रिपोर्ट की माने तो लगभग 43 लाख 40 हजार वायर्ड फिक्सड लाइन ब्रॉडबैंड कनेक्शन्स के साथ जियो पहले, तो लगभग 42 लाख कनेक्शन के साथ बीएसएनएल दूसरे स्थान पर काबिज था. 40 लाख 80 हजार कनेक्शन के साथ भारती एयरटेल ने अपनी तीसरी पोजीशन बरकरार रखी है.\nयह भी पढ़ें JIO का 499 रुपये वाला प्लान लौट आया, धुआंधार डेटा-कॉलिंग के साथ होगा ये खासियत जाने डिटेल्स...


भारतीय फैशन ज्वेलरी व एसेसरीज का निर्यात बीते वर्ष की तुलना में 24.20 प्रतिशत बढ़ा। - Athrav - Online News Portal\nभारतीय फैशन ज्वेलरी व एसेसरीज का निर्यात बीते वर्ष की तुलना में 24.20 प्रतिशत बढ़ा।\nby webmaster 23/06/2022 0141\nग्रेटर नोएडा:इंडिया एक्सपो मार्ट में हुए 16वां भारतीय फैशन ज्वैलरी एंड एक्सेसरीज शो समापन हो गया। तीन दिवसीय इस मेले में 150 स्टाल पर फैशन ज्वेलरी शो में सेमी प्रीशियस आभूषण, बेल्ट और पर्स, हैंडबैग, हेड एंड हेयर एसेसरीज, स्टॉल, स्कार्फ, शाल, कशीदाकारी, मनके, फैंसी जूते ,कलात्मक परिधान आदि प्रदर्शित किये गये थे जिनको देखने के लिए 54 देशों के डेढ़ हजार के करीब विदेशी और घरेलू खरीदारों आए। आयोजकों का कहना है भारतीय फैशन ज्वेलरी व एसेसरीज का निर्यात बीते वर्ष की तुलना में 24.20 प्रतिशत बढ़ा है।\nइस मेले में फैशन ज्वैलरी की विस्तृत रेंज और उत्पाद श्रृंखला प्रदर्शित की गई। जिसमें 150 से ज्यादा एक्जीबिटर्स, क्षेत्रीय कारीगरों और उद्यमियों ने पांच प्रदर्शन श्रेणियों में उत्पादों को प्रदर्शन किया था । इसमें उनके नए उत्पाद, इनोवेटिव कारीगरी प्रदर्शित किए गए थे। इस मेले दौरान करीब 270 करोड़ रुपये की कारोबारी पूछताछ हुई है.\nअब मेले के बाद होने वाले फालो अप में वे अपने ऑर्डर, पूछताछ के लिए कर अपने कारोबार को तैयार हैं। ये मेला विदेश से आए खरीदारों को भी काफी भाया, ऑस्ट्रेलिया से आए जान सुमसियन ने कहा, पहली बार यहां आया हूं और मेरा अनुभव अच्छा रहा है।\nहम अब तक फैशन,परिधान, एक्सेसरीज और ज्वैलरी इटली और चीन से आयात करते हैं और अब हम नए विकल्प खोलने के लिए भारत की ओर रुख कर रहे हैं। भारतीय निर्माताओं के आभूषण आकर्षक और इनोवेटिव हैं। ग्रीस से आए खरीदार एफी पानागियोटौ ने बताया कि उनकी कंपनी 35 वर्षों से भारत से आयात कर रही है। यहां के बैग, काटन और रेशम के स्कार्फ, फैशन के सामान, काफ्तान और कपड़े के उत्पाद काफी पसंद किए जाते हैं। यहां के डिजाइन और प्रिट लोगों को भाते हैं।\nएक्सपोर्ट प्रमोशन काउंसिल फार हैंडीक्राफ्ट्स (ईपीसीएच) के महानिदेशक राकेश कुमार ने बताया कि खरीदारों और एक्जीबिटर्स के लिए शो काफी सफल रहा है। उन्होंने कि वर्ष 2021-22 के दौरान हस्तशिल्प निर्यात 33253.00 करोड़ रहा, जिसमें बीते वर्ष की तुलना में 29.49% वृद्धि हुई। वित्तीय वर्ष 2021-22 के दौरान भारतीय फैशन ज्वैलरी एवं एसेसरीज का निर्यात 1908.517 करोड़ रुपये रहा जिसमें बीते वर्ष की तुलना में 24.20% वृद्धि दर्ज की गई।\nगत्ता फैक्ट्री में लगी भीषण आग, लाखों का पैकेजिंग मैटेरियल जल कर खाक, 40 मजदूरों को सुरक्षित बाहर निकाला\nशख्स चढ़ा बिजली के खम्बे पर, खम्बे को ऐसे हिला रहा हैं जैसे की घोड़ सवारी कर रहा हो. देखिए वीडियो।\nwebmaster 27/05/2019 28/05/2019\nपैट्रोल पंप के एक सेल्समैन की पेट में गोली मार कर फरार, पुलिस बदमाशों की तलाश में जुटी\nब्रेकिंग न्यूज़: पुलिस की वर्दी पहनकर लूटपाट की वारदात को अंजाम देने वाले दो लूटेरा गिरफ्तार- देखें वीडियो


Two experiences / In those difficult times where there was no hope, that person proved to be the Messiah and hard times come in everyone's life, positive thinking and new hope makes everything right again, know from these experiences | दो अनुभव / उस मुश्किल समय में जहां कोई उम्मीद नज़र नहीं आ रही थी, वो शख़्स मसीहा साबित हुआ और मुश्किल वक़्त सभी के जीवन में आता है, सकारात्मक सोच और नई उम्मीद फिर से सब ठीक कर देती है, जानिए इन अनुभवों से - Dainik Bhaskar\nTwo Experiences In Those Difficult Times Where There Was No Hope, That Person Proved To Be The Messiah And Hard Times Come In Everyone's Life, Positive Thinking And New Hope Makes Everything Right Again, Know From These Experiences\nदो अनुभव:दो अनुभव / उस मुश्किल समय में जहां कोई उम्मीद नज़र नहीं आ रही थी, वो शख़्स मसीहा साबित हुआ और मुश्किल वक़्त सभी के जीवन में आता है, सकारात्मक सोच और नई उम्मीद फिर से सब ठीक कर देती है, जानिए इन अनुभवों से\nकपिला चोयल, रश्मि चौधरी2 महीने पहले\nउन दिनों मैं दौड़-दौड़ के प्रतियोगी परीक्षाएं दे रही थी। एक के बाद एक। पहले इम्तिहान की थकान दूर होने के पूर्व ही अगला इम्तिहान। कभी इस शहर में कभी उस शहर में। इत्मीनान की गुंजाइश ही ना थी। उस दिन की परीक्षा क़िस्मत से मेरे शहर में ही थी। हांफते-हांफते पहुंची। परीक्षा केंद्र में अपने क्रमांकानुसार कक्ष ढूंढकर नियत स्थल पर बैठ गई। निश्चित समय पर परिवीक्षक ने पर्चे बांटे और सभी अभ्यर्थी अपनी-अपनी कोशिश में जुट गए। परिवीक्षक ने एक-एक कर प्रतियोगियों के परिचय पत्र जांचने शुरू किए और उसी क्रम में मेरी मेज़ तक पहुंचे। मैंने समय ना गंवाने के हिसाब से उनकी तरफ़ बिना देखे ही मेरा परिचय पत्र आगे कर दिया और पर्चे के प्रश्न हल करने में तल्लीन्नता से जुटी रही। तभी परिवीक्षक ने मेरी तल्लीनता को भंग करते हुए कहा ‘परिचय पत्र में आपका फोटो नहीं है। हम आपको बिना फोटो परीक्षा में शामिल होने की अनुमति नहीं दे सकते। आपको इस परीक्षा को यहीं रोकना होगा।’ मैं अवाक। ख़ून ने रगों में जैसे बहना बंद कर दिया। मैं ठंडी पड़ गई। फिर भी हिम्मत जुटाते हुए परिचय पत्र को एक बार फिर फौरी तौर पर देखा। स्पष्टतया कहीं कोई निर्देश लिखा नज़र नहीं आया। मैंने पलट कर परिवीक्षक से कहा, ‘इसमें फ़ोटो चिपकाने से सम्बन्धी नियम कहीं भी नहीं लिखा हुआ है।’ परिवीक्षक ने मेरे हाथ से परिचय पत्र लेते हुए अपनी अंगुली से एक जगह इंगित करते हुए कहा, ‘ये यहां लिखा है।’ मेरे शब्द हलक में अटक गए। फिर भी सारी हिम्मत बटोर कर बोली, ‘लेकिन यहां लिखा तो कुछ पढ़ने में ही नहीं आ रहा है।’ दरअसल परीक्षा नियंत्रक की मुहर ठीक उस निर्देश के ऊपर छाप दी गई थी जिसमंे अभ्यर्थी को फोटो चिपकाने हेतु निर्देशित किया गया था जिससे वह सामान्य तौर पर पढ़ने में नहीं आ रहा था। उस परिवीक्षक ने चूंकि अन्य अभ्यर्थियों के परिचय पत्र भी जांचे थे जिनमें मुहर ढंग से लगी होने के कारण निर्देश पठनीय था, अतः उन्हें इस बारे में पता था। कहां तो मैं समय बचाने के चक्कर में लिखते हुए सिर भी नहीं उठाना चाह रही थी और कहां अब मेरी परीक्षा में उपस्थिति ही संकट में पड़ गई थी। परिस्थिति की भयावहता तब और बढ़ गई जब मुझे घर जाकर फोटो लाने या घर पर फ़ोन करने की मनाही हो गई। मैंने दिमाग़ पर इस संकट से उबरने के लिए बहुत ज़ोर डाला। तभी कुछ याद आया। मैंने परीक्षा केंद्र जो कि मूल में एक पॉलीटेक्निक महाविद्यालय था, में कार्यरत एक वरिष्ठ प्राध्यापक श्री बाबूलाल जी को एक बार बुलाने की अभ्यर्थना की, जिनकी सदाशयता के बारे में मैंने पूर्व में सुन रखा था। किस्मत से उपस्थित परिवीक्षक ने मेरा यह अनुरोध मान लिया। प्राध्यापक बाबूलाल जी आए, उन्हें मैंने अपनी व्यथा बताई। उन्होंने तुरंत घर से फोटो लाने की व्यवस्था करवाई। तब परिवीक्षक ने मुझे पूरे प्रश्न हल करने की अनुमति दी। कहना ना होगा असामान्य हालात में भी परीक्षा देकर मैं सफल हुई तो सिर्फ़ उन भलेमानस बाबूलाल जी की वजह से जो समय आने पर मेरे संकटमोचक बने। वाकई, भलाई का ज़माना है।\nमेरे अभिन्न मित्र वीर को किसी पारिवारिक विवाद के बाद बहुत कम उम्र में ही माता-पिता का घर छोड़ना पड़ा था। बहुत संघर्षों के बाद वे अपने पैरों पर खड़े हुए। विवाह किया, घर-गृहस्थी बसाई। ख़ूब नाम कमाया, पैसा कमाया। बड़ा बंगला बना, गाड़ियों का जखीरा भी। एक नया व्यापार भी शुरू किया। परंतु नए व्यापार में दोनों पार्टनर धोखेबाज़ निकले। वीर का कमाया हुआ लाखों रुपया डूब गया। गाड़ियां बिक गईं। उस पर कोरोना की मार अलग। मैंने महसूस किया कि जिन हालात में बड़े-बड़े लोग डगमगा जाएं, उनका सामना करते हुए वीर परेशान नहीं थे। एक दिन अचानक बाज़ार में एक दुकान के सामने वीर मुझे मिल गए। मैंने देखा वे कुछ गुनगुना रहे थे, ख़ुश भी थे। मैंने ऐसे ही पूछ लिया, ‘अरे आप इधर कैसे... और वो भी पैदल??’ ‘इस दुकान से कल कुछ सामान ले गया था। दुकानदार ने मुझे कुछ रुपए ज़्यादा लौटा दिए थे, बस वही वापस करने टहलते हुए चला आया।’ उन्होंने कहा। ‘क्या..? आप सिर्फ़ रुपए लौटने इतनी दूर आए?’ मैं आश्चर्यचकित थी। ‘और क्या’ कहकर वे मुस्कराए। ‘बहुत बड़ी बात है इतना सब खोकर आप दुखी नही हैं वीर’ मैं उनकी स्थिति को याद कर बोली। ‘दुख किस बात का ?’ वीर ने कहा। ‘इतनी ऊंचाई पर पहुंच कर आप आज अपना सब कुछ गवां बैठे हैं’ मैंने फिर कहा। ‘क़िस्मत से ज़्यादा और समय से पहले किसी को कुछ नहीं मिलता रश्मि’ वीर ने बड़े आत्मविश्वास से कहा। ‘हां, ये बात तो सही है पर अब क्या करेंगे आप’ मैं वीर के लिए चिंतित तो थी ही। ‘कुछ नहीं... फिर एक नई शुरुआत’ वीर निश्चिंत थे। ऐसे समय में भी जीवन के प्रति उनका ये सकारात्मक नज़रिया देख मैं वाकई हतप्रभ थी।


टिहरी में नौ साल की बच्ची से रेप कर अधेड़ पड़ोसी फ़रार, बच्ची की हालत स्थिर – Neighbour raped9year old girl in Tehri, case registered in POCSO – News18 हिंदी\nनैनबाग के थाना कैम्पटी में एससी एसटी एक्ट, धारा 376 आईपीसी के साथ ही पोस्को एक्ट के तहत मामला दर्ज कर लिया गया है.\nLast Updated : May 31, 2019, 17:54 IST\nटिहरी के जौनपुर क्षेत्र में शादी में एक दलित युवक की पिटाई के बाद मौत का मामला अभी ठंडा भी नहीं हुआ था कि नैनबाग में9साल की दलित बच्ची को घर से उठाकर रेप का मामला सामने आया है. देहरादून स्थित दून अस्पताल में बच्ची का मेडिकल करवाया गया है और अब उसकी हालत स्थिर है. इस मामले में अब भीम आर्मी भी सक्रिय हो गई है.\nजहां शादी में दलित युवक की पिटाई हुई थी, वहीं का मामला\nटिहरी के श्रीकोट में शादी समारोह में युवक से मारपीट के बाद मौत के मामले में बीजेपी-कांग्रेस ने अपने-अपने ढंग से राजनीति की थी. हरीश रावत मौन व्रत पर बैठे थे तो, प्रीतम सिंह पीड़ित के घर संवेदना जताने पहुंच गए थे. बीजेपी विधायक खजानदास तो मारे गए युवक के रिश्तेदार भी हैं. उन्होंने दोषियों की गिरफ़्तारी की मांग की थी.\nअब उसी इलाक़े में एक नौ साल की मासूम बच्ची से बलात्कार का जघन्य अपराध सामने आया है. गुरुवार को मासूम अपने घर में अकेली थी तो 34 साल के पड़ोसी ने उससे रेप किया और फ़रार हो गया. आज बच्ची को मेडिकल के लिए दून महिला अस्पताल लाया गया. दून अस्पताल के सीएमएस केके टम्टा के अनुसार बच्ची की हालत में सुधार हो रहा है.\nआईजी गढ़वाल अजय रौतेला कहते हैं कि नैनबाग के थाना कैम्पटी में एससी एसटी एक्ट, धारा 376 आईपीसी के साथ ही पोस्को एक्ट के तहत मामला दर्ज कर लिया गया है. आरोपी की गिरफ़्तारी के लिए दबिश दी जा रही है.\nउत्तराखंड में संभवतः पहली बार भीम आर्मी भी सक्रिय नज़र आ रही है. भीम आर्मी के उत्तराखंड अध्यक्ष सुशील गौतम कहते हैं कि इस मामले को वह गंभीरता से उठाएंगे और श्रीकोट में दलित युवक की पिटाई-हत्या के मामले की तरह दबने नहीं देंगे.\nलक्‍सर में नाबालिग को भगा ले जाने और रेप करने का आरोपी गिरफ्तार\nTags: Crime Against Child, Minor girl rape, Uttarakhand Crime, Uttarakhand news, Uttarakhand Police\nFIRST PUBLISHED : May 31, 2019, 17:46 IST


चुनावी रैली में प्रियंका गांधी ने भाई राहुल के बारे में बताईं बचपन की बातें - In wayanad priyanka gandhi says rahul had courage to hug man who called martyred father thief - AajTak\nकांग्रेस महासचिव प्रियंका गांधी ने कहा कि राहुल गांधी अपने विरोधियों को गले लगाते हैं जबकि उनके विरोधी हर दिन उन्हें भला-बुरा कहते हैं. राहुल गांधी ऐसे सख्स हैं जिनका मजाक उनके साहस की वजह से उड़ाया जाता है और अपनी सोच के लिए नीचा दिखाया जाता है. इसके बावजूद उन्हें न तो गुस्सा आता है न उनमें नफरत है. वो ऐसे हैं जिन्हें उनके विरोधी हर दिन गाली देते रहते हैं.\nराहुल गांधी के साथ प्रियंका गांधी (फाइल फोटो- PTI)\nवायनाड (केरल), 21 अप्रैल 2019, अपडेटेड 09:58 IST\nकांग्रेस महासचिव प्रियंका गांधी अपने भाई राहुल गांधी का प्रचार करने केरल के वायनाड पहुंचीं. यहां प्रियंका ने इमोशनल कार्ड खेला. उन्होंने अपने और राहुल गांधी के बचपन के दिनों को याद किया और दादी के बाद पिता को खोने का जिक्र किया. 'आजतक' से खास बातचीत में प्रियंका गांधी ने कहा कि इमोशनल होना जरूरी था. अपने भाई राहुल गांधी के लिए यहां चुनाव प्रचार करने आईं प्रियंका गांधी ने कहा कि राहुल गांधी लोकतंत्र, भाषा और संस्कृति में अभिव्यक्ति में दिल से भरोसा करते हैं.\nइस दौरान उन्होंने अपने भाई, उनके जीवन, उनकी शिक्षा, अपनी दादी और पूर्व प्रधानमंत्री इंदिरा गांधी की हत्या और अपने पिता राजीव गांधी के बारे में भावुक भाषण दिया. वायनाड में राहुल गांधी के लिए प्रचार करने पहुंची प्रियंका गांधी ने एक के बाद एक कई सभाओं को संबोधित किया. इनमें से एक सभा बेहद खास थी जिसमें प्रियंका गांधी ने राहुल गांधी को लेकर भावुक भाषण दिया. प्रियंका गांधी ने इंदिरा गांधी और अपने पिता राजीव गांधी की हत्या से परिवार पर टूटी विपत्ति का जिक्र भी किया.\nप्रियंका गांधी ने कहा, 'मेरे भाई राहुल मुझसे2साल बड़े हैं. वो मेरे सबसे अच्छे और सबसे कष्टदायी समय के दौरान मेरे साथी रहे हैं. बचपन में हमने ऐसा वक्त गुजारा जिसमें हमने हिंसा और अपनों को खोने की तबाही देखी है. इंदिरा जी हमारे लिए एक और मां की तरह थीं. मेरा भाई 14 साल का था और मैं 12 की थी, जब उनकी हत्या हमारे घर में कर दी गई थी. चार लोगों का हमारा परिवार, हमारे माता-पिता के प्रेम से बंधा था और उस प्रेम से हमें वो सब सहने का साहस मिला, जो हमारे साथ हो रहा था. सात साल बाद 21 साल का मेरा भाई हार्वड यूनिवर्सिटी में पढ़ रहा था. तब मेरे पिता की हत्या कर दी गई. मैं और मेरे भाई पर विपत्ति टूट पड़ी, लेकिन विपत्ति की उस घड़ी में भी मेरे भाई ने कहा कि उनके मन में कोई गुस्सा नहीं है.'\nप्रियंका गांधी यहीं नहीं रुकीं. मौजूदा समय की बात करते हुए कांग्रेस महासचिव ने कहा, 'राहुल गांधी अपने विरोधियों को गले लगाते हैं जबकि उनके विरोधी हर दिन उन्हें भला-बुरा कहते हैं.' प्रियंका गांधी ने कहा कि वो (राहुल गांधी) ऐसे शख्स हैं जिनका मजाक उनके साहस की वजह से उड़ाया जाता है और अपनी सोच के लिए नीचा दिखाया जाता है. इसके बावजूद उन्हें न तो गुस्सा आता है न उनमें नफरत है. वो ऐसे हैं जिन्हें उनके विरोधी हर दिन गाली देते रहते हैं. उनकी शिक्षा पर सवाल किया जाता है. उनके शहीद पिता को चोर कहा जाता है. उनकी मां को भला बुरा कहा जाता है. फिर भी उनमें इतना साहस और बुद्धिमानी है कि दूसरी तरफ जाएं और उन लोगों को गले लगाएं जो उन्हें गाली देते हैं.\nइसके अलावा प्रियंका गांधी ने राहुल की जिंदगी से जुड़ी दिलचस्प बातें भी बताईं. जैसे राहुल ने अपनी अलमारी में एकदिन केवल दस चीजों को रखा और उनका ही इस्तेमाल करने लगे. इसके बाद 'आजतक' से खास बातचीत करते हुए प्रियंका गांधी ने कहा कि उनके लिए राहुल से जुड़ी बातें बताना जरूरी था.\nप्रियंका गांधी ने कहा, 'वायनाड के लोगों ने मुझे ढेर सारा प्यार और स्नेह दिया है और ये साफ तौर पर मेरे भाई के लिए समर्थन की अभिव्यक्ति है. इस वजह से मैं यहां आकर खुश हूं, यह मेरा सौभाग्य है.' इमोशनल बात किए जाने के सवाल पर प्रियंका गांधी ने कहा, 'हां मुझे लगता है कि ये बहुत जरूरी था, क्योंकि उनके (राहुल गांधी) बारे में बहुत ज्यादा दुष्प्रचार किया जा रहा है और लोग जानते हैं कि वास्तव में वो कौन हैं, और मुझे लगा कि वायनाड के लोग जानें कि वो कौन हैं.\nवायनाड में प्रियंका गांधी ने जहां इमोशनल कार्ड खेला और राहुल गांधी की छवि बिगाड़न की साजिश का आरोप लगाया, वहीं बीजेपी ने एक बार फिर राहुल गांधी पर तंज कसने का मौका नहीं गंवाया. अहमदाबाद में पीयूष गोयल ने कहा कि एक बार राहुल गांधी से सवाल पूछा गया था कि देश की स्वास्थ्य समस्या को सुधारने के लिए आपके पास क्या उपाय है, उस दौरान राहुल गांधी ने कहा कि देश की सभी एमआरआई मशीनों को इंटर कनेक्ट कर दिया जाए तो देश की स्वास्थ्य समस्या का हल हो जाएगा. पीयूष गोयल ने कहा कि मैं समझता हूं कि यह पर्याप्त है कांग्रेस और कांग्रेस नेतृत्व को समझने के लिए.\nबहरहाल, भले ही बीजेपी राहुल गांधी का मजाक उड़ाये और प्रियंका राहुल का बचाव करें. लेकिन राहुल गांधी ने सीधे प्रधानमंत्री नरेंद्र मोदी पर कई बार हमला कर साबित कर दिया है कि जुबानी जंग में वो भी पीछे नहीं हैं.